url: =Pasal khatin atunu kum 5 aphakpan buan (kum 10 sung akigawm in 564 vei buan) :: ZOMI DAILY\nposted on 4 February 2018 at 7:14 pm Lomkholna: Malaysia, News, Sawltak, World\nMalaysia gamsung ah zahmawhvai tawh ki bawlsiatna “Sexual harassment” tuamtuam pen ahunhun in kizathei zelzel hi. Tuate lakah alamdang phadiak mahmah khat ahi, nungkum sungin papi khatin ama tanu tektek 623 veitak buan kici a, thuthang lamdangpi khat ahihi.\nTukum sungzong thulamdang khat kipan leuleu hi. Nungkal sungin Ampang Sessions Court ah pasal kum 46 aphakhin khat thusitna kinei in, hihpa pen atunu “Niece” pen kum 5 aphak akipan buanngekngek cimawk hi.\nHihpa khatbekbek ii thukhenna, amawhna aki simkhiatzong nikhat sungbang ahunbei ci a, atunu pen akigawm in 564 vei buan hi ci’n NST te’n suakkhiasak uhhi.\nTua amawhna Charges tepen thukhenmang Mohamad Kamil Nizam maiah abanban in kisimkhia cihi. (564 vei abuanlam bangci ki ciaptehhiam ci’n eileh ei ki kheldotdot sese keini, a theihciannuam taktakte’n Ampang Sessions Court ah nakanbeh un 🙂\nTua atunu abuanpa pen Ampang Sessions Court zumah puan Blue T-shirt khat silhsa in aki paipih laitak Photo zong ki khahkhia hi. Thusitna pen zingsanglam 10:45am hunin kipan a, nai 2 sungbang amawhna te ki simkhia ngekngek in, tuazong Charges 200 bek kizoman a, tuakhit ciangin sun annek hunta ahih manin, ki khawlbawl phot hi.\nNitaklam 3pm hunciang in thusitna kipankik leuleu hi. Thu akibawlna ah hihpa in atunu pen kum 5 aphak akipan abuan ngekngek hi a, atunu pen tu’n kum 13 phakhinta hi. 2010 January panin tukum January khadong, kum 8 sung atunu abuanden hi a, aomna uhpen Ampang, Datuk Ahmad Razali Flat ah ateeng uh ahihi.\nMore: Papi khatin atanu 623 vei buan ahih manin, kum 48 thong kiading\nHihpa gamtatna pen “Section 376B of the Penal Code” tawh kizui in kiciantak in amawhna aki muhkhiatleh thu akibawlna Charges khatbekbekzong kum 30 ciangbang thong kiatheiding a, ciangduai tawh tawsatzong thuakding kici hi. March 13 ni ciangin thukhenna kizomkikding cih kiza hi. Sawltak #zomidaily\nPrevious: Yangon International Airport ah 2017 kumsung khualzin anawk mi 5.92 Million pha\nNext: Myanmar gambup ah sangsia 30,000 val kisam ahih manin, kumsim in sangsia 10,000 ki behlap totoding


timestamp: atn

url: =Laithiangtho (Ezekiel 5-6) ~ Thu Tatuam (Siyin News)\nLaithiangtho (Ezekiel 5-6)\nFriday, July 10, 2015 Laithiangtho Dokna No comments\n1. TOPA in Ezekiel ii sam bangtaw meet kol sak ziam?\na. Katcii taw\nb. Naamhiam taw\nc. Namsau taw\n2. A meet samte khen bangza in khen ziam?\n3. Jerusalem sia koi sungsan ah om ziam?\na. Jordan nisuana\nb. Syria sak sang\nc. Leitungbup laizang\n4. Jerusalem mite in bang ii sa ne tu ziam?\n5. TOPA in Jerusalem sia Ngilkial, thalup le akithethaangte ___ tu hi.\nb. Nam taw zuizen\nc. ahuu tu in mi sawl\n6. Jerusalem ___ ciang aveangte lau vadil tu hi.\na. ngimngaa hun\n7. TOPA in mualnote tungah a son thute ___ in ngaisak hi.\nb. ngamdang mite\n8. TOPA in Israel ___ ka thezau tu ci hi.\nb. ah thumaante\n9. Israelte na koisung athet ciang TOPA phawk tu ziam?\nc. Sal in atenna\n10. Amate ngamtatna hang in ___ kiihuai kisa tu uh hi.\na. ngamdangte in\nb. amate le amate\nc. nganhingte in\n11. TOPA in Ezekiel sia akhut nuoi in ___ sak hi.\nb. peang taw lei tuan\n12. Israelte ngimhna athuak zawk ciang ___ tu hi.\na. TOPA heakna nei\nc. TOPA taai san\nEzekiel in A sam meet\n1TOPA in “A thi thei mihing awng, namsau hiam khat la in a, na khamul le na sam teng meet kol in. Taciang tua na sam le multe la in, khaikhin taw na tee zawkciang, khen thum in khen in. 2Khen thum sua khen khat sia hong uumci na a ven ciang, khuapi sungah hal in. A dang khen thum a khen khat sia na namsau taw tanneen in khuapi kiimkot ah poai in, a omlai teng sia hui sungah poai in a, ka namsau taw ka delkot tu hi. 3Sam tawm keam in a, na puan mong ah tun in. 4Tua zawkciang sam tawm la leleau in a, mei sungah vawk in, kaangtum sak in. Tuate panin Israel ngam bup ah kaangmei hong kizel tu hi,” hong ci hi.\n5Vaanglianbel TOPA in “Jerusalem en in, Ama sia leitung bup ii zanglai ah ka koi a, ngamdangte sia a kiimkot ah om hi. 6Ahihang Jerusalem in ka thupiakte hong nalh a, ngamdangte sangin a ngilo zawkna hong lak a, kim le paam ngamdangte sangin thuni ngawl zaw hi. Jerusalem in ka thupiakte nial a, ka thukhamte a zui bua hi. 7Tu in Jerusalem awng, kei Vaanglianbelpa pauna hong ngai tan. Ka thukhamte ni ngawl a ka thupiakte na zui ngawl ciang, na kiim na paam ngamte sangin ngimna tam piangsak zaw ni hi.\nNgamdangte ngeinate na zui zo ta hi. 8Tua ahikom Vaanglianbel TOPA keima in na ngal khi hi ci in kong son hi. Minam theampo ii mu thei tu in, na tungah thu kong khen tu hi. 9Ka ngaimawk nate theampo na vawt hu in, Jerusalem sia nidang a ka piak ngei ngawl, mai sang zongh a ka piak nawn ngawl tu ngimna daan ka pia tu hi. 10Tua hu in Jerusalem a om nute pate in a tate ii sa a ne tu uh a, tate in a nute a pate sa a ne tu uh hi. Daan kong pia tu a, a nungta lai sun zongh mun theampo ah kong thethaang tu hi. *\n11Tua ahikom, “Keima in a nungta Pathian ka hi bangma in– hi sia in Vaanglianpipa TOPA ii kammal hi– nangma in ka Biakinnpi sia siatna namcin a kiihuai ngamtatna te taw nin sak na hikomin, hong hesuak ngawlin kong saatvawk tu hi. 12Na mite sung pan khen thum sua khen khat sia khuapi sungah natna taw le ngilkialna taw in thi tu hi; a dang khen thum sua khen khat sia khuapi pua sangah namsau taw ki saatvawk tu hi; taciang a khak bel khen thum sua khen khat sia hui sungah ka thethaang tu a, namsau taw ka zuizen tu hi.\n13“Ka lung a kim dong ka thin uukna le ka thangsiatna te na phawk tu hi. Hite theampo a pian ciang, na thumaan ngawlna hu in thin so a, TOPA keima in na tungah thu hong son zo ka hi hunlam na tel tu hi. 14Na kiim na paam pan a minamte, nang hong kantan papo in nang hong selno tu a, a kiheam tu uh hi. 15Kiim le paam ngamte panin, nang ngim kong piak ciangin, na kiim le na paam ngam theampo te lau vadil tu uh hi. Amate in nang sia hawmthawkna taw hong en tu uh a, hong nunau tu uh hi. 16Na anneak tu hong paina ka khaktan tu a, kong pukthi sak tu hi. Nang hong lal sak tu a, a kikap thaltangte in kha a, na in a bot bangin ngilkial na ii a nat zia sia na phawk tu hi. 17Na tate thatlum tu in, ngilkialna le ngamsa ngilote kong tha tu a, taciangin nangma thatlum tu in, natna, ngoltolna le ngalte kong tha tu hi, Keima, TOPA in ka son zo hi,” hong ci hi. *\nTOPA in Milim Biakna Ningkhiin\n1TOPA in kei hong paupui hi. 2Ama in, “A thi thei mihing awng, Israelte sang en in a amate tungah kong thupiakte son in. 3Vaanglianpipa TOPA ii kammalte ngai tu le, Vaanglianpipa TOPA keima ii mualpite mualnote, luamthukte le kuamtamte tungah ka son thute ngai tu in Israel mualpite son in. Mihingte ii milim te a biakna munte susia tu in ngal namsau khat kong puak tu hi. 4Biaktaute laltham tu a, ngim namtui halna biaktaute ki susia tu hi. A biak uh milimte mai ah tua munah om mihingte theampo kithatlum tu hi. 5Israelte mithi luangte ka thezau tu hi. Amate ii ngu le taangte biaktau kiim theampo ah ka thezau tu hi. 6A biaktaute theampo le a milimte a kisukthap natu, a ngim namtui halna biaktaute a kilalthap sak natu le, a vawt sa uh theampo a bo cimit natu in Israel khuapite theampo kilaltham sak tu hi. 7Mihingte sia mun theampo ah kithatlum tu hi. Taciang a nungta laiteng in keima sia TOPA ka hina hong tel tu uh hi.\n8“Ki thalupna pan pawlkhatte kisuakta sak tu a, ngam tatuamte ah ka kithethaang sak tu hi, 9tua munah amate sal in teang tu uh hi. Tua munah amate in kei hong phawk tu uh a, keima in amate ngim pia in maizum ka piak sia he tu uh hi, banghangziam cile amate ii thumaan ngawl thinsung in kei hong taisan a, amate in kei sangin milimte deizaw uh hi. Amate in ngamtatna a sia a vawtte le, a etthawk huai a nuntak ziate hu in amate le amate kiihuai kisa tu uh hi. 10Amate in keima sia TOPA ka hi na le kidop natu a, ka thupiakte sia kitawn thathongna ahi ngawlna he tu uh hi,” hong ci hi.\n11Vaanglianpipa TOPA in, “Na khut nuai in! Na peang taw lei tuan in. Israelte ii khansiatna le a kiihuai nate a vawt hu in khaungai in kap in. Amate sia ngal taw ahizong ngilkialna taw ahizong, natna taw ahizong thi tu uh hi. 12A khuala na a, a omte a ci uh na in a thi tu uh hi; A nai na a omte sia ngal sungah kithatlum tu hi. A taanglai teng sia ngilkial in thi tu uh hi. Amate in ka thin uukna ii thahatna theampo phawk tu uh hi. 13Mithi luangte sia milimte kawm le biaktaute kiimkot le mualnote dawn sim, mualpite dawn sim, thingkung hingte nuai le, limthing liante sim ii nuai, milimte tungah meihal sangaw biakpiakna mun sim ah kithethaang tu hi. Tasia ciangin mihing theampo in keima sia TOPA ka hi hunlam hong he tu uh hi. 14Hi hi, keima in ka khut ka vaan tu a, amate ngam ka laltham sak tu hi. Thangsang senneal ngam pan kipan saksang Riblah khuapi dong Israel mite tenna mun khat zongh khoaikhe ngawlin ngam awngthong ka suak sak tu hi. Tasia ciangin, a kuama po in Keima sia TOPA ka hi hunlam hong he tu uh hi,” hong ci hi.


url: =Laisiangtho Koici Khiat Ding - Zomi Adventist Innkuan\nZomi Sabbath School Lesson 2nd Quarter 2020 PDF\nTehpih Omlo Laisiangtho (March 28-April 3) ———–——\nLaisiangtho Bulpi Le Pianzia (April 4- 10) —————–——\nLaisiangtho: Zeisu Le Nungzuite’ Muhdan (April 11-17) ——\nLaisiangtho: Biaknathu Khempeuh Bulpi (April 18-2) ———\nLaisiangtho Bekmah (April 25-May 1) ————————–—\nBanghang Letkhiat Kul? (May 2-8) ———————–——\nKampau, Athu, Le A kizoppih Thute (May 9-15) ———-——\nPiansakna: Piancil a Tawphah, Khen 1 (May 16-22) ————\nPiansakna: Piancil a Tawphah, Khen 2 (May 23 – 29) ——–—\nLaisiangtho in Tangthu Hi (May 30 – June 5) ———————\nLaisiangtho Le Genkholhna (June 6 – 12) —————-——–\nA Haksa Laimaite (June 13 – 19) ———————————–\nPasian’ Kammal Tawh Nungta (June 20-26)——————–—\nEi Seventh-day Adventistste pen, Protestants a kici, Laisiangtho bekmah khuavak ci a, upna tawphahpi a neite ih hi hi. Hun nunung ading EGWhite genna ah “Laisiangtho bulkip in len a, upna thukhunpi le kipuahphatna zungpi dingin a kemcing mi pawlkhat nei hi” The Great Controversy, p. 595, ci hi. Laisiangtho bekmah bulphuh a kici Protestant khempeuh zong i kibang kei lailai hi. Ni sagih Sabbath khawng Sunday tawh laih, Kha sitheilo a citawh, hell kuang den a citawh, Zeisu in a mite a simtham in lato aci tawh om ngeingai hi.\nLaisiangtho bu om gige napi, upna maanlo tampi tak, Laisiangtho bulphuhmah in hong pokhia ziazua ahih manin, Laisiangtho khiatdaan i theih mahmah kulta hi. Tua ahih manin, tu quarter Khangham laisinna pen, “Laisiangtho Koici Khiat Ding” ci hi hang. Akipatna ah, Pasian’ kammal in “a puk theilo Ama’ deihna” le “gamtatna thubulpi, upna thukhunpi, le Tangthu sungah a muanhuai Pasian’ nasepna” ci in honglak hi—Seventh-day Adventists Believe (2nd Ed.) (Nampa: Idaho: Pacific Press ® Publishing Association, 2005), p. 11.\nTomgen leng, Laisiangtho pen leitungah i tangko ding thuman thutak bulpi ahi hi. “Pasian’ lamlahna tawh hong kipia hi a, thuman thutak hilh nading, a khialte taai nading, a manlote aman a puah nading, thuhilhna dingin manpha mahmah” (2 Tim. 3:16) ci hi. Laisiangtho buppi a cih nungsang, a buppi mah hipah a, ei gam, ei lei, ei ngeina khawng tawh a kituak ding kammal zatzong maan thei tuanlo hi.\nHih pan kipan in, Laisiangtho khiatdaan, ama hong hilhdante en suksuk leng, Science lam, philosophy lam le tangthu lam i et ma-in, Laisiangtho sungteek panin thuman i zong masa ding hi. “Pasian’ misiangthote in Khasiangtho humuapna tawh” (2 Peter 1:21) ci hi. Hih “Pasian’ misiangthote Khasiangtho humuapna” in eite teltheih nading hong huh ding hi.\nGentehna, Paul le a dang lungdamthu gelhte’n Laisiangtholui bangci khiat uh? Amau laigelhte Pasian humuap ahihleh, amau simdan khiatdan in, amau tawh kibang thei dingin hong huh thei ding hi. Zeisu’n zong Laisiangtho koici khiat hiam cihte sangin a hoihzaw etteh dingdang mu tuanlo ding hihang.\nTua kawmin, eite ngaihsutdan, muhdan, eima kammal, ngeina le tangthute tawh sin leng teltuam ding hihang. Thu gentehnate, genkholhnate, tangthute, hanthotna, phatna late, mangmuhna leh mangte Laisiangtho sungah om ngeingai uh hi. Hite bek hilo, hell thu, Sunday thu cihte zong kihel lai ding hi. Koici khiat ding cih sin ni.\nFrank M. Hasel, Ph.D., pen General Conference of Seventh-day Adventists, Biblical Research Institute (BRI) ah Associate Director hi a; Michael G. Hasel, Ph.D., in, Southern Adventist University ah Director of the Institute of Archaeology; Lynn H. Wood Archaeological Museum., ah Professor of Religion ahi hi.\nTags: Downloads, ZSL\nPrev post 2nd Quarter SS Lesson PDF\nNext post Kisikkikna le Mawh Pulaakna


url: =“Aw.. nek loh buanlawh maw!” ~ Job Cinpi :: ZOMI DAILY\nposted on 17 May 2020 at 12:37 pm Lomkholna: Article, JobCinpi\nKaamsiat ding hun a tun ciang….. Nasepna pan a lawmte khat a mit dup gawp ahih manin, “ Lawm na mit abangci ahia dup deda mawk ” ci-in a lawmte khat in dong hi. “Lawm, Tuni zingsang bel kaamsia pian mawk ing ei” “Bang hangin maw, na kaamsiat, abangci dan a kaamsia na hia”\n“Tuni, inn pan nasem dingin kong pai khiat leh ka inn kong gei pan ka pheituam a mai lam kilhna hong kila khia vat sese, ka zi lah nasem pai khin,hong khuisak ding kuamah om lo, ken zong lah puan a kici peuhmah khat vei zong khui ngei ngiat lo, ka zum pai ding hun lah nai lua ta, cih nading thei pak lo, khua ka dak leh ka tawlet uh pan ka innveng nu uh inn sungah a tate pawlkhat a khuisak mu citciat, theih ngei loh hi sam lo ahih teh ci’n, kei zong ka innveng nu inn ah pai pah, hehpihna tawh hih ka pheituam kilhna bengpal hong khuisak kik pak in ka cih leh kingah lua ei hong ci hi.\nKei manmawh lua ka hih manin ka pheituam suah khia a, lumlet kawikawi ding hun ngah man nawn lo ding hi’ng, ka teen kawm mahin hong khuisak samsam pak ing, ka nasep pai ding hun khengval ding hi ta hi, ka cih leh…\n“Aw, na tuacih teh na innveng nu in amah na simmawhna sa in bang hiam khat tawh hong khawng ziau maw.” “Hi peuhmah lo”\n“Aman zong a lungsim hoih peuhmah, zongh thunuam peuhmah, nih vei kut kul loin hong khuisak dingin amah zong kithawi pah”\n“Tua ahih leh hih na mit bangci dup.” “ Kei ama mai ah ding, amah ka mai ah khukdin kawmin ka pheituam bengpal hong khuisak khit zawh lian leh….” “Bangci, na mit ama thu a dup ziau maw”\n“Hi lo….. ka pheituam bengpal hong thuahsak zawh teh a kam tawh phimkhau pettan dingin a kithawi laitak a pasal hong ciah lian sese…..” “Aw… nek loh buanlawh lian maw.” Job Cinpi (Zomi Laisim Nuamte)\nThau kaap siam kidemna\nThau kaap siam pasal thum thau kaap hong kidem uh hi. A masa pa in penglam lu tungah apple khat koihin a ciangtanna uh mun panin a thau tawh ngim-in kap hi.\nPenglam lu tunga apple kilawn khia vat pah a, mipa in a thau muk a kam tawh… huuu…. ci-in a mut kawmin, ” I am cow boy” ci hi.\nA nihna pa in zong penglam lu tung mah ah apple hong koih kik leuleu hi. A ciantanna uh mun panin a thau tawh limtakin hong ngim leuleu a, dengh…sain a thau tawh apple hong kap leuleu hi.\nPenglam lu tung pan apple hong kilawn khia val leuleu a, mipa in a thau muk a kam tawh, huuu…. ci-in a mut kawm mahin, ” I am oo7″ ci leuleu hi.\nA thumna pa in zong a lawm nihte cih bang mahin penglam lu ah apple khat koihin a ciangtanna uh mun panin a thau tawh.. dengh… sain hong kaap dal hi.\nThakhatthuin penglam hong puk pah vat a, thau tawi mipa in a lawm nihte cih bang mahin a thau muk a kam tawh, huuu…. ci-in a mut kawm-in, ” I am sorry” I am cowboy, I am 007, I am sorry. Job Cinpi (Zomi Laisim nuamte)\nPrevious: US Tulsa pan Tg. Do Suan Mang (Teeklui, Gualnam) in hongnusia\nNext: Khangno lawm zondan ~ Rev. Thang Khawm Pau


url: =You searched for: Format: Page Image Format: engravings Image Keyword: men Image Keyword: weapons\n6. The Philippine Islands Page 172\n8. Siam and China Page 196A\n9. Siam and China Page 200A\n10. The Philippines and round about Page 20D


url: =LESSON 6 APRIL 30-MAY 6 ABRAHAM KHANKHIATNA ZUNGTE ~ MUC\nLESSON 6 APRIL 30-MAY 6 ABRAHAM KHANKHIATNA ZUNGTE\nAdmin 9:58:00 PM Articles, Sabbath School Lesson\nLESSON 6 APRIL 30-MAY 6\nABRAHAM KHANKHIATNA ZUNGTE\nTu Kaal Sung Sim Ding: Pian. 12; Isa. 48:20; Isa. 36:6, 9; Jer. 2:18; Pian. 13; 14; Heb. 7:1-10.\nKAMNGAH: “Abraham in upna hangin amah teek lua ta-in Sara mahmah lah tasel hi napi ama tunga thu a ciampa muanuai a sak manin amah pa khat asuah theihna kipia hi. (Hebrews 11:8).\nTu-in Piancil Bu thukhupna lam i tungta hi. Pian.12-22 sungah Abraham khualzinna thute kipulaak hi. Amasa-in Pasian sap a ngahna “ lekh lekha” pai in (Pian. 12:1), cih sawlna-ah Abraham in a beisa hunte nusia- dinga sapna hi. A nihvei-na sapna-ah “lekh lekha,” pai in (Pian. 22:2), cihna-ah Abraam in mailamah a ngah ding hamphatnate ( ta upa ) nusia dingin sawlna hi. Tua hangin Abraham in tatsat lo-in a zin kawikawi hi; tatsat lo-in mun khat panin mun khatah kituah kawikawi hi. Tua hangin amah pen khualmi ci-in kiciamteh hi (Pian. 17:8).\nA khualzinna-ah Abraham in a beisa hunte nusia-in mailam hun ading zong bangmah mukhol lo hi. A beisa hunte paisanin mailam hun zong bangmah muhkholna nei lo-in a khualzinna-ah Abraham in upna tawh a kalsuan hi. Abraham in Pasian sapna a za hi. Tua sapna in: “‘Lau kei in “ (Pian. 15:1). Hih kammalte in Abrahm khualzinna khen thumin pulaak hi. HIh thute in Lesson 6, 7, le 8 ah i sin ding hi.\nUpna tawh nuntakna-ah Abraham etteh ding ahi hi. (Pian. 17:6); amah pen Lai Siangtho in upna nei pa ci-in pulaak hi (Neh. 9:7, 8). Thukhun Thak sungah Thukhun Lui mite a pulaakna-ah Abraham thu a kipulaak tam pen hi. Bang hang hi ding hiam cih thu tu kaal sung thusinna-ah i kikum ding hi.\nPian. 12:1-9 sim in. Bang hangin Abram in a pianna leitang, a beh a phung nusia dingin Pasian in sawl hi ding hiam? Koi bangin Abram in tua sawlna dawng hiam?\nLai Siangtho sung akiciamteh Pasian in mihingte a hopih a nunung pen in Noah a hopihna hi; Tuicin tun khit ciangin leitung tawh thuciamna khat ka bawl a, Tuicin tung kik nawn lo ding hi, ci hi(Pian. 9:15-17). Pasian kammal thak hong tungkikin tu-in Abram tungah tua thuciam a kipulaakkik hi. leitung minam khempeuh in Abraham tungtawnin thupha a ngah ding uh hi. Hih genkholhna a tangtun nadingin Abram in a nunna beisa khempeuh a nusiat kul hi; Abram in a pianna leitang, beh le phung a innkuanpih khempeuh le ama deihna khempeuh zong a paisan hi.\nPai khia dingin a kisawlna in bangzahin thupi hi ding hiam, cih thu “pai” cih kammal tam veipi kimu kikkik hi. Amasa-in Abram in a pianna leitang Chaldean mite teena Ur khua a nusia hi; hih gam in Babaylon gamah a om hi. ( Pian.11:31, Isa.13:19). Hih sapna in Babylon panin paiikhiatna in kamsangte tangkoko thu ahi hi (Isa. 48:20, Mang.18:4). Abram paikhiatna hangin a innkuanpihte lunghimawhna tampi nei hi. Abram in a gamh luah ding khempeuh a nusia hi; a neih a lam khempeuh,a pilna, mi tungah huzaap neihna khempeuh a nusiat kul hi ta hi. Pasian sapna in tuate sangin thuk zaw, tangzai zaw tham hi. Hebrew tawh\nkigelhna-ah “lekh lekha,” a khiatna in “pai,” cihna hi-in “nang le nang kipia inla pai khia in” cihna ahi hi. Babylon panin Abram paikhiatna in a kim a paam nusia-in paikhiatna bek tham lo-in a beisa a nunna khempeuh nusia ding banah mailamah a ngah ding hamphatnate zong nusia dingin sapna ngah ahi hi. Hebrew tawh kigelhna-ah Abram in ama deihna nusia dingin sapna ngah hi, cih pulaak hi.\nAbram in amah mah kinial ding a, Babylon nunna nusia ding hi. Tua bangin a nusiatna-ah a luah ding gam Pasian in a lak ding hi. Tua kammal mah Moriah Mual tungah Isaac a piakkhiatna-ah kizangkik hi (Pan. 22:2) hih munah meihal biakpiakna dingin Isaac kipiakna munah Jeresalem biakinnpi kilam hi. (2 Khang 3:1). Pasian in leitang bek pia dingin kamciam lo hi; ahi zongin leitung minam khempeuh in hotkhiatna a ngah nadingun kamciam hong pia hi. Hih thu mah minam khempeuhte tungah thupha a piak ding kamciam sungah kihel hi (Pian. 12:2, 3). Sepna lak kammal “barakh,” a khiatna in “thupha pia” cihna hi-in Pian. 12 sungah nga vei bang kimu thei hi. Abram suan le khak tungtawnin minam khempeuh in thupha a ngah ding uh hi.Pian. 22:18; 26:4; 28:14). Hih kamciam in a tawpna-ah Jesuh Khrih sungah hong tangtung hi. (Sawk. 3:25).\nPasian sapna na zak nadingin bangteng nusia ding na hi hiam?\nEGYPT PAN ZIA-ETNATE\nPian. 12:10-20 sim in. Bang hangin Abram in Khapsa Gam zuan dingin Egypt ah pai dingin kisawl hi ding hiam? Koi bangin Pharah in Abram tawh tehkakna in gamtang hiam?\nAbram in Khapsa Leitang a tungkhin lian hi mah taleh Eygpt zuan dingin sawlna a ngah hi. Bang hang hiam cihleh tua munah kial a tung hi. (Pian.12:10). Canaan panin Egypt zuanin a pai mi om ahihna Egyptian laigelhte in na ciamteh uh hi. Egyptte thuhilhna Merikare sungah Middle Kingdom (2060-1700), hun sungin Canaan panin “miserable Asiatic” (aamu) a kici mite in Egypt gam vazuan uh hi, ci-in kiciamteh hi. “Genthei cimawh tui om lohna munah kuama teenlohna mun, gilkial dangtakna mun hi” Miriam Lichtheim, Ancient Egyptian Literature, Volume I: The Old and Middle Kingdoms (Berkeley, CA: University of California Press, 1973), pp. 103, 104.\nEgypt gam a zia-etna in nidang Isrealte adingin buai-na lianpi khat suak hi (Gam. 14:3, Jer. 2:18). Tua hi-in Egypt in Pasian muanna sangin mihing muanna limcing hi. (2 Kum.18:21; Isa. 36:6, 9). Egyptah tui tamin, nisim kitangsapna khempeuh kicing a, upna kisam lo hi. Khapsa leitang mitmuh theihin ompah hi. Kial tunna gam le Egypt nopna tehkak lehangin, Pasian kamciamte om hi mah taleh Egypt in nopna mun hi.\nTu-in Abram in Canaan a nusia ding hi ta hi. Ur panin a paikhiat hun tawh kitehkak thei hi. Nidangin Abram in upna nei mi, Ur gam panin Pasian sapna a dawng mipa hi. Tu-in Abram in Khapsa Gam panin paikhia ding sawlna a ngah ciangin ama ngaihsutna tawh zong kituak lo hi.\nA beisa hunin Abram in Pasian tungah kinga hi.Tu-in Abram in ukna nei makai gilo khat, ukna nei makai khat bangin gamtang hi. Kuamah muan nei lo-in amah le amah a kimuang makai khat bangin a gamtang hi. “Abram in Egypt ah a om sungin Abraham in mihing thaneemna tuamtuam le kicinlohna tawh kipelh lo hi. Sarah pen ka zi hi, ci-in a pulaak ding hi napi, imcip ahih manin Pasian kepna a muanlahna khat hong suak hi. Upna le hangsanna nei lo mi khat bangin hong kampau hi.” Ellen G. White, Patriarchs and Prophets, p. 130.\nHIh thu-ah Pasian mi lian mahmah hi mah taleh khialhna tawh kipelh lo ahihna kimu thei hi. Ahi zongin Pasian in a mite a nusia kei hi. Thukhun Thak in Abraham thu a pulaakna-ah hehpihna tawh hotkhiatna kingah hi, cih upna thu-ah eite etteh dingin hong hilh hi; hehpihna om keileh eite in zong lametna nei lo mite ihi hi.\nA citak Khristian khatin lampi man panin lampialkha thei ahihna hong hilh hi. Bang hangin thuman lohna in deihtelna hoih hi thei ngei lo hiam?\nABRAM LE LOT\nPian. 13:1-18 sim in. HIh thu piangin gamtat zia le tong thupina bang hong hilh hiam?\nAbram in hun khatlai-in amah guak a omna munah hong ciahkik hi. Egypt lam zuanin a pai-na lampi in a huai lo tawh kibang hi. Hotkhiatna tangthu in Abram tawh kipan hi; Khapsa Gam zuanin a pai-na-ah a khawlna mun pan mahin kipankhiakik hi. Abram a khawl masakna mun in Bethel mun hi. (Pian.13:3),tua leitang zuanin a khualzina masakna mun hi (Pian. 12:3-6). Abramin kisikin a kalsuan nading lampi-ah kalsuankik hi. Abram upna nei mipa hi.\nAbram in Pasian tawh a kizopna-ah a mite tawh zong kizopna nei khin hi. Lot tawh buai-na hong om ciangin ama deihna sangin midangte deihna a masak zaw mipa hi. Abram in Lot deihna mun teel masa-sak hi (Pian. 13:9, 10); tua hi-in mi tawh a kizopna-ah Abram in a cinghtat mi le hehpih nei mi hi, cih kimu thei hi. Lot in ahihleh a baih lampi le ama adingin a hoihna pen mun mah telin tui tamna mun le lei hoihna mun khat hi (Pian. 13:10, 11); a kim a paam mite siatnate ngaihsun kha lo-in huaihamna le nopsakna bek mitsuankha hi. “Ama aituam ding ngaihsun” mi cih kimu thei hi. HIh bang nunzia in Tuicin ma mite nunzia hi. Amaute in nopsakna lampi bek a tawn uh hi (Pian. 6:2).\nAhi zongin Abraham Lot tawh kibang lo hi. Amah in ahihleh upna tawh a nungta mi khat hi. Abram in leitang hoihna zong masa lo hi; Pasian hehpihna in a piak bangbang sang lel hi. Lot bang lo-in Abram in Pasian thupiakna bangin kalsuan zaw hi. (Pian. 13:14). Abram in Lot kiang panin a paikhiat ciang bekin Pasian in amah a hopih thei pan hi (Pian. 13:14). A taktakin hih in Pasian in Ur khua a om Abram a hopih masakna pen hi, ci-in kiciamteh hi. “Na lu phong to inla khuadak in. Na dinna mun panin khuadak inla, saklam gam, khanglam gam, nisuahna le nitumna gamte en in,” ci-in sawlna a ngah hi. Na muhna khempeuh na luah tawntung dingun nang le na suan le khakte tungah kong pia ding hi.” (Pian. 13:14, 15). Tua ciangin Pasain in Abram tawh lampai khawm dingin a sam hi. Hih leitang tungah ‘Lampai’ cihna thu in gamh luan ding leitang hi, cih a pulaak hi. Tho inla kong piak ding leitang a dung a vai khempeuhah pai in” (Pian.13:17). Topa in Abram tungah Pasian in a pia khia Pasian ahihna kician takin pulaak khin hi; tua bangin apiakna a hangin hehpihna hang hi, cih teltakin a hilh hi. Hih piakkhong thupha pen Abram in upna tawh a sang ding hi; hih upna in sawlmanna hong tunpih hi. Pasian in Abram tungah sep dingin a kamciamte in Pasian sep ding ahihna thu a pulaak hi (Pian. 13:14-17).\nMidangte in i tungah hong cinghtat kei taleh koi bangin amaute tungah cinghtat thei veve ding na hi hiam?\nBABEL AH KIPAWLNA\nPian. 14:1-17 sim in. Khapsa Gam piakkhong khit ciangin a piang hih kidona in bang thupina nei hiam? Hih thu piang in Abram thu bang hong hilh hiam?\nHih kidona in Lai Siangtho sungah a kiciamteh masa pen kidona hi (Pian. 14:2). Galkap honpi lite Mesopotamia le Persia kipawlin Sodom le Gomorrah kumpite a kipan Canaan galkap honpi ngate tawh a kido uh hi. (Pian 14:8); hih kidona in a lian mahmah kidona hi kha ding hi (Pian. 14:9). Hih kidona a pianna a hang in Canaan mite in Babylon suzerainte a dona uh panin a hong kipan kidona ahi hi (Pian. 14:4, 5). Hih kidona mun khata kidona hi mah taleh kido hun in leitung khempeuh a huamkha kidona hi.Topa in Abram tungah a luah ding leitang a pulaak khit phet a piang kidona hi. Hih kidona in leitung ci le sa kidona hi mah taleh thu upna tawh kisai kidona zong hong hilh pha mahmah hi. Canaan gam sungah minam tampi kihelna in leitung tungah ukna neihna tawh kisai hi. Abram teenna mun in mite mitthukna mun khat hi; bang hang hiam cihleh amah pen leitang a nei taktakpa ahi hi.\nHIh kidona-ah Abram in kaingawi-in om hi. Bang hang hiam cihleh Khapsa Leitang in thagum hatna tawh kingah ding hi lo hi; leitung ki-ukna thu siamna le pilna siamna tawh kingah ding ahih lohlam Abram thei khol hi. Abram luah ding leitangin Pasian piakkhong hi ding hi. Galdo-na ah a vakihelna a hang in a sanggampa Lot honkhia ding bekin a nungdelh ahi hi. (Pian. 14:12, 13).\n“Abraham in Mamre muna tawsaw nuai khatah a teeng hi. Galphual panin a hong suakta mi khat tung panin Lot thuaknate a za hi. Lot lungdam theihlohnate ngaihsun nawn lo-in amah a itna hangin galte khut sung pan honkhia dingin a hanciampah hi. Amasa-in Pasian lamlahna a ngen hi; tua khit ciangin galdo dingin a kigingkhol hi.” Ellen G. White, Patriarchs and Prophets,\nAhi zongin Abram in galkap kipawl khempeuh tawh kido hi lo hi. Manlang takin Lot a kem galkapte bek do hi ding hi. Lot in suakta-in, Sodom kumpipa tawh a omkhawm hi. Tua hi-in hih Pasian mi citakpa in hatna le hangsanna tawh a kidim hi. Ama huzaap in tua mun kimtengah kizel kha ngel ding hi. Tua mite in zong Pasian a um a muang mi nunzia tampi a za ding uh hi.\nMidangte tungah bangci bang huzaap na nei hiam? Na gamtatna in na upna bangci bang upna hi, cih a pulaak hiam?\nMELCHIZEDEK TUNGA SAWMAH KHAT PIAKNA\nPian.14:18-24 le Hebrews 71-10 sim in. Melchizedek in kua hiam? Bang hangin Abram in ama thu tam a kigelh lo Melchizedek tungah sawmah khat pia hi ding hiam?\nLamdang takin Melchizedek a hong kidawkna in Lai Siangtho tawh kituak lo thu hi lo hi. Canaan kumpi in Abram tungah lungdam a koh khit ciangin tu-in hih siampipa in lungdam ahihna tawh sawmah khat Melchizedek tungah a pia hi. Melchizedek Salem khuapi panin hong pai hi-in, akhiatna in “ kilemna” cihna hi-in gal kido hun laitak adingin a kilawm kituak mahmah min khat hong suak hi.”Ttsedek” cih akhiatna in “thuman,” cihna hi-in Sodom kumpi tawh kibang lo ahihna kimu thei hi. Bera (“ siatna sungah), le Gomorrah, Birsha (“siattatna sungah) cih minte in ama gamtat zia le tong a pulaak kammal hi (Pian. 14:2).\nMelchizedek min in Canaan kumpite gitlohna, le siatnate tawh kibang lo hi. Pian. 14 sungah ‘siampi” cih kammal kigelh masakna mun hi. (Pian. 14:18). Melchizedek tawh kipawl min in “Sangpen Pa” cih min hi (Pian. 14:18), Abram in keima Pasian ci-in a sam hi. (Pian.14:22), Abram in Pasian siampi ahihna kipulaak hi. Melchizedek in Khrih tawh kibang hi lo hi. Amah in mite adingin Pasian aitangin nasem ahi hi. (Ellen G. White Comments, The SDA Bible Commentary, vol. 1, pp. 1092, 1093).\nMelchizedek in siampi nasep a sem hi. Amah in “moh le lenggah tui tawh biakpiakna apia hi.Hih biakpiakna-ah lenggahtui thak tawh biakpiakna hi.(Thkna. 7:13, 2Khang. 31:5), hih thu in sawmah khat piakna tawh kisai a kipulaakna-ah hong kilangkik hi. (Thkna. 14:23). Tua banah Melchizedek in Abram thupha a pia hi. (Pian.14:19). Tua hi-in Abram a neihna khempeuh panin Melchizedek tungah sawm ah khat apia hi. (Pian. 14:20); tua in Pasian in Piangsak Pasian hi; vantung le leitung in Ama neihsa hi, ih a pulaakna ahi hi. (Pian. 14:19). HIh thu in Piansakna thu hong hilh hi (Pian. 1:1), “vantungte le leituung “cih kammal in na\nkhempeuh a huam hi. Tua hi-in sawmah khat in piakna in zong Piangsakpa tungah lungdamkohna ahi hi. Amah in na khempeuh a nei hi (Heb. 7:2-6; le Pian. 28:22 enkak in).\nA kibang lo thu khat in sawmah khat piakna in Topa tungah citpiakna hi lo hi; ahi zongin Pasian tung pan a khawnkong a ngah ihihna a pulaak ihi zaw hi. Bang hang hiam cihleh Pasian in na khempeuh a hong pia hi; upna tawh kalsuan hi; upna hanga piakna hi lo hiam?\nNgaihsutheh Ding: Read Ellen G. White, “Abraham in Canaan,” pp. 134-136, in Patriarchs and Prophets sung panin sim in. “Khrih pawlpi in mite adingin thupha hi ding hi; pawlpi mite in midangte tungah thupha a bawlna uh tungtawnin thupha a ngah ding uh hi. Pasian in minamte lak panin Ama neihtuam dingin a sapkhiat hi bek tham lo-in Ama tanu tapa dingin ahong koih hi. Amaute tungtawnin Khrih in vantung khuavak a kilangsak ding hi. Topa in Abraham a tel ciangin Pasian lawm ding bekin a teel hi lo hi. Ahi zongin Topa in minamte tungah a tuam vilvel hamphatna, a pulaaknop thute a pulaak theih nadingin a tel ahi hi. Amah in khuamial sungah a taang meivak bang ding a, a kim a paam khempeuh a tan ding hi.\n“Pasian in a mite tungah khuavak le thuman tawh thupha a piak ciangin amaute in tawntung nunna a neih nading uh hi bek tham lo-in midangte in zong vantung khuavak amuh nading uh ahi hi. “Note in leitung adingin ci na hi uh hi” ci-in a kipulaak ciangin amaute in thuman lenkip ding hi banah midangte in zong thuman a kepcing nading ahi hi. “Pasian biakinnpi sunga a nungta suang bangin na tang hiam? A man biakna i neih keileh, mi tawh kizopna-ah khuavak i neih kei leh i thuzuihna in a mawkna suak ding hi. Nisim nuntak khuasakna-ah Pasian zia le tong i neih ding kisam mahmah hi. Eite in i sungah Khrih hehpihna nuntakna hong khel vangliatna i neih ding kisam hi.Angsung huaihamna i kisam kei a, Jesuh i kisana in lian zaw hi.” Ellen G. White, Reflecting Christ, p. 205.\n1. Abraham nunzia siksanin “ Thupha kong pia dinga, midangte adingin thupha na suak ding hi.” (Pian. 12:2, thupha ngah i cih in bang hi ding hiam? Koi bangin Abram biak Pasian abia eite in zong mi dangte adingin thupha hi thei ding i hiam?\n2. Abraham in a zi pen ka sanggamnu hi, ci-in a pulaak in bang khialhna nei hiam? Zuau phuahna maw, thuman lang khat bek gen koi siahuai zaw hiam? Bang bang hi taleh zuau lang gen zong a zuau mah hi lo hi ding hiam?\n3. Pian. 14:21-23 sim in. Abram in Sodom kumpipa piak bangci dawnkik hiam? Bang hangin tua bangin dawngkik hi ding hiam? Hih thu panin nuntakpih ding bang thu na mu hiam? Sodom kumpipa piak a sang hileh Abram in upna tawh dikna ngah hi, ci-in a kipulaak veve thei diam?


url: =Hing napi’n a nungtalo te domsang :: ZOMI DAILY\nHing napi’n a nungtalo te domsang\nposted on 3 February 2016 at 7:00 am Lomkholna: Hauthang, News\nSimmai emmin banghi:\nAkum (64) ci’n na Zomi Nam Ni kibawlna thu ih zak ciang in Minam lian in Pasian in hongbawl cih ihphawk hi. Ahizong in Zomi Nam Ni, cihding hamsa asa lai alung kaka laimi, hitakpinam maw? ci-in aom lai akhua ngaingai zong om tuak lai tawh kibang hi. Minam hing hi. Ahih hang anungta nailo na mun omlai hi.\nHing gegu na pi’n siding/sisak ding cih kampau leh lungsim ngaihsutna, nasep khiatna namtuamtuam te in minam buppi khua mial pisung tun pih hi. Tua khit ban ah Minam ahing khinsa akhangdawng anosuak, asel khia ding kimlai nasep namtuamtuam leh thukhun tuamtuam, eibawlloh thukhun te leh ih thukimloh khat sanna, pi muhna in Meikhuk sung a, Simmai (Aluu) em min abang in, Minam hongki netum nuam a aem min nuam ahihi.\nAhingbek hilo, Anungta:\nHing na pi’n Zungneilo paak leh Meh teh meh gahpen (Vegetating) ahihi. Hih mun ah (Living) omlo ahihi. Bang hiam cih leh Zungkip neilo paak tawh kibang hi. Adeih minam tuamtuam te in amau kampau leh Ngeina bang in amin lo in zang uh a, Biakinn ah akoih nop leh Mopawi ah mi apiak nop leh pia, Milian te Ngawng ah a oksak nop leh oksak a deih bangbang in akibawl paak ahihi. Meh teh mehgah zong ahing mahin meh nam tuamtuam in ih bawl ih huam hi. Ahih hangin Mehteh Mehgah pen anungta hi nawn lo hi.\nTua mah bang in Ei Zomi Nam te in Minam ahing bek hilo in anungta asuah nading in cipcilgiltak a, Minam kician tak’ Minnam dangte theih in pholak khiat ngam na, cipcilgiltak in kampau leh Min phuahzia diktak tawh kalsuan na, Cipcilgil tak in Zolai leh Ngeina leh vannam te athugil tek Zomi Nam Ni hun ah Nam dang te muh in lah khiatna in Minam Nungta sak ahihi.\nNeeksa zahtak luatman minam min phaitamlam koih:\nTua hi lo in Zomi Nam Ni hun ah Zopau in hun zanggamlo, hong uk thunei zah tak bawl luat hang in, Zopau sang in Kawlpau na zat leh Zomi namin’ ahing na hi a, na Nungta naikei hi. Na inn sungteng leh U leh nau sungah’ na kampau in Zomi Nam Ni ci kha den zel na pi’n Chin Minam Ni, Chin Gam Khen ni cih zong Zomi ninam Nungta na pi’n ahing nailo ahihi. Neek sa zahtak man in Minam hing na pi’n nungta sak ngam lo ahihi. It mahmah van gilhoih kuama muh loh ding in, innnung lam ah koih/sel simleng innnung lampan guta ten guksim tawh kibang ahihi.\nZaluimei & Sialtangtui nungta nuam:\nLam khat pan in gen ni ci leng Meiset om na pi’n Mei kisap hun sim in atang ngeilo Zalui meiset leh tui om napi’n tui kisap hun ah aki cing ngeilo Sialtang tui te in hing na pi’n Zomi ading in nungta tawntung lo ahihi. Tu in Minam thu ah nidangsang in Khangthak te sisan leh lungtang sung khauhtak in thuk lutmahmah a, ahih hangin khangham lamte’n Khangno te, minlawhna ahi’ Zomi Nam Ni, Zomi Nationnal Day, cih pen lau pha mahmah bangin aom hi.\nMai lam ah Zomi Nam ading mi muante in tu laitak a, ih muan nailoh khangthak te hun in sau zaw lai ahihi. Zomi Khang no kum 2/3 bang in Minam puan silh in, Zopau in Namdang Shopping Mall te ah pau ziahziah ngam ahihi. Ni dang in ahihleh (kei mapian na khua ah) nitak in sikha thu kigen leh kilaumahmah hi. Tu in Naupangte tuabangthu genleng hong en lela ci uh hi. Zomi Namte ahi naupang tepen ahing maimai bek hilo in leitungtawh kitangkim in Namlian in NUNGTA nuam ahihi.\nPrevious: Paunaakte ahkl Thuciinte ~ Pu Zokhai\nNext: US gamsung khualzinna pawlkhat – 32\nZomi Identity ~ DS Pau\nNews tomkim aa lakkhawm (06 February 2017) ~ TK Lian\nMai nawt ni ~ Rev. Thawng Khan Mung\nMalaysia Supermarket ah akizuak zasankeu lakah zusa kimu ~ ZD\nVondeih Kep Ding – 28 (Pau Khan Kap)


url: =Kimpu leh Kimpi – 21 ~ Hau Za Cin :: ZOMI DAILY\nposted on 21 August 2010 at 10:31 am Lomkholna: Article, Hauzacin\nKimpu leh Kimpi – 21\nVaidawnna Thugen: Tg. Cincin, President, Siamsin\n“Lungdam, lungdam, lungdam……. lungdam, lungdam, …… khutbet ziahziah mah tha kingah pen hi. Lungdam ing. [Nui zel, mipi in khutbet tawp thei mahmahlo ahih cianga khuahek kawikawi, lungdam, lungdam….]. Vaidawnna thugen thei dinga vaite khempeuh hong makaih Vantunga Pa tungah lungdam ko masa ing. Hong kihel mipi khempeuh Siamsin min tawh na khut taklam uh kong len a, hih Kikhopna ah kong muak uh hi. Siamsin te bek hilo a nu leh pa leh a ut peuhpeuh hong kihelte khempeuh in Siamsin Sangnaupang te Kikhopna, a hunhun a kinei, kum khat in nihvei bang bek a kineizo, nong siim manun ka angtang mahmah uh hi.\nA nihna leh a thupi pen ah, tuni in i Siate, thugen dingin i deihtuam a i sap, i cialte hong kihel thei kei leh i vaihawmna a mawkna suak ding hi. Amaute tungah lungdam i ko a, khatvei amaute muakna in amin uh kong sap ciangin hong ding uh henla, khutbeng ziahziah kik ni. 1na …… Prof. Siama; Lamka\n2na……. Prof. George Kham ; New York\n3na….. Prof. U Go, Kawlpyi\nAmaute tangthu tom a gen ding Siamsin Laiatpi Tg. Bia sampah ni.\nSiate Tangthu tom: Tg. Bia, Siamsin Laiatpi:\nTuni Siate tangthu gen thei dinga hunpha ka ngah manin lungdam ing. Gensuk pah ni. Min kigelh dan in hong hihsuk ning.\n1na ah Prof. Siama pen Lamka, India pan hong pai hi a, amah pen History ah Professor ahi hi. A sepna Lamka College ah Contemporary Zomi History a hilh hi. Amah in i hunluite hong suut dinga, i minam bulpi, i ngeina leh i biakna, hun beisa leh tu hun a te hong gen ding hi. MA History a zawh ciang a zawhna India University ah PhD kah kik a, kum 5 zawh ciang lukhunelkai khu in hong ciah hi. A sawtlo in nasep ngah pah a, tu in sangsia a sep zawh kum 20 phata hi. A zi leh ta tawh Lamka ah teeng uh hi. Hehpihtak in hong ding hen o:\n“Lungdam kipak, lungdam kipak,….. ka kipak, ka kipak…”\n2na ah Prof. George Kham pen a taktak in ei kiang mah pan hi a, ahi zongin huihnung tuamtuam hangin a neu laiin New York lam va tung hi. Tua mun ah a nu leh pa tawh nuntak kipan a, tuni dong a teengsuak uh hi. Zolai Zopau a theih sitset lai pen a ki angtang mahmah hi. Amin zong amau gam tawh kituak in George cih a behlap hibek a, Zomin mah nei lai veve hi. Tua manin a gam leh minam a it mahmah khat ahi hi. Amah zong University of New York pan PhD ngah a, ama subject Anthropology hi. Khangthu suut siam cihna hi. Amah in hong gen ding thu mikim ki ngaklah ciat hi. Zi leh ta tawh New York ah teng a, a tapa neuzaw in tu kum tan 10 zo hi. Mawtaw 3 nei uh a, a zi in khat, amah in khat, a khat pen innkuan mawtaw ahi hi [wow, wow, wow…. ciin mipi lak ah phun sisu uh hi, nasia salua, thupi sa lua, mawtaw hau sa lua… hmm..]. Khutbetna tawh muak ni…..\n“Thank you, lung–dam, lung–dam, lung–dam mamah hi.”\n3na ah Prof. U Go pen Kawlpyi pan hi a, amah bel i theihsa ciat hi. Ei sang ah Professor sem hi a, ama siamna bel Politics lam ahi hi. Tuni in amah in Zomi te politics leh i maban ding hong gen ding hi. Professor a sep zawh kum 30 a pha ding hita a, Kawlpyi khuasungah a theilo omlo hi. Amah zong hong ding henla, khutbetna tawh muak kik ni.\n“Lungdam, lungdam, lungdam…. Jisu, Jisu, Jisu-teembaareiii..”\nLungdam ing. Hunzeekte tungah hun ap kik ni.\nVaidawnna thu hong gen Siamsin Makaipi Tg. Cincin leh Siate tangthu tom hong gen Tg. Bia tungah lungdam mahmah hang.\nLeh, tu’n i Siate hun pia nuamta, i Siate thugen ngai nuamta i hih manin amaute sap ma in lasiam khat lasa dingin sam ni. Khutbetna tawh muak —- Taang Lenpu, “Pallai Am Ni” cih la HypHop style in aw…… (hooooo…..huuuuuuu…….hoooooooo….)…..\nPrevious: Kimpu leh Kimpi – 20 ~ Hau Za Cin\nNext: 7 Reasons why Zo People love to Hate each other ~ Carey Suante


url: =“Mount Etna Volcano” meimual puakkham in ageinai aom mi 10 liam ~ ZD :: ZOMI DAILY\n“Mount Etna Volcano” meimual puakkham in ageinai aom mi 10 liam ~ ZD\nposted on 17 March 2017 at 9:54 am Lomkholna: Italy, News, Sawltak, World\nItaly gamsung aom Sicily Region sungah “Mount Etna” kici meimual puakkham in ageinai ah aomkha mi 10 peuhmah liamding cih New York Times pan kiza hi. Mount Etna pen Europe gamsungah meimual agolpen leh apuakkhamden “Most Active Volcano” ci’n aki ciamteh khat ahihi.\nNungdiakteng asawtnailo hunsungin tua Volcano panin “Red Lava” akici buanciim phulkhia in vandawn ah kiphitto ziahizah ci a, gamlapi aom Sicily paninzong ki galmuhthei cihi. Thursday ni zingsanglam in hih meimual anai ah a endingin apai Tourists pawlkhat ageinai anehkhak laitak un puakkham in mi 10 peuhmah liamding kici hi.\nTua aliamlak ah BBC Science Reporter khatzong kihel in, tua Reporter nu ii genkhiatna ah “mi tampi liam, pawlkhat alu liam in meikang tawh, aki kuikha tawh kiliam kawikawite” ci’n BBC Reporter Rebecca Morrelle in genkhia hi.\nMeimual puakkham aging pen ginngaih mahmah a, hihbangdan Experience bel khatvei tuakkiknuam hetkeng ci’n genkhia hi. Meimual thu atheimahmah Volcanologist khatinzong kum 30 sung ka Experience lakah hih meimual puakkham katuahkhak pen lauhuai penpen hi ci’n genkhia hi.\nVideo: 10 injured in explosion on erupting Mount Etna volcano\nHih Mount Etna Volcano puakkhapna ageinai ah akihel khate asi kuamah aomlohpen kampha mahmah hizaw kici hi. Volcano puakkhapna panin suangthemnen alengkhia tampi om in, samahmah sawnsawn hi. Red Lava zong ki thehkhia zuahzuah ahih manin, tuabang kawmkal panin aliamciang bektawh suaktathei bilbel uhhi. ZD Sawltak #zomidaily\nPrevious: Vondeih Kep Ding – 100 (Dimno’ Pa)\nNext: Kuala Lumpur khuasung ah Motorcycle khawlnading atuamin ki bawlsakta ~ ZD\nZSM pan dahpihna\nPaunaak leh Lakam gencianna\nTulaai Leitung Thuthang tuamtuam te Updates (Sep 18)\nNaupaai nupite banghang hehbaih hiam? ~ Hau Lun\nMozambique ah Fuel Tanker puakkham, mi 73 si ~ Thang Khan Lian


url: =Malaysia gamsung Refugee te nuntak khuasakzia limlahna omding - Zomi Community Network - Your Network\nMalaysia gamsung Refugee te nuntak khuasakzia limlahna omding\nPosted by David Lian on October 25, 2011 at 9:34am in News\nZomiDaily :: Refugee ihcihcih banghiam? Galtai gambel ihcihcih banghiam? Nulepa tawh kikhenna, lawmlegual tawh kikhenna, itle ngaihteng tawh gibang khenna, neihlelam khempeuh eknutsiat in nuntak hamsat thuakna, palik galkap guta damaih lauthawng detna ... Refugee gambel nuntakna ...\nMalaysia gamsung ah Refugee galtai te nuntakzia kumpi thuneite leh mi nautang in ong theihpihding lunggulhna tawh UNHCR (United Nations High Commissioner For Refugees) leh The Actors Studio te'n limlahna khat ongbawlsak uhhi. Malaysia pan Director minthang Dato’ Faridah Merican in ong makaihding a, limlak dingin Myanmar, Somalia, Sri Lanka gamthum pan Malaysia ah gambel in aom mi 7 te kitelkhia hi. Tuate kuateng: Khampi, Ahmed, Ngun Siang, Raine, Sharifah, Theepika, Trasia\nA lungdamhuai leh a angtanhuai mahmah khatah Malaysia gamsung ah Refugee mimal 95,000 aom dingin aki ummawh lakah mi 7 bek kitelkhia hi a, tualak ah ei Zomi khat kihelthei ahih manin ih angtanpih mahmah hi. Atung a ih sanggam mi 7 te in Malaysia gamsung ah Refugee te hamsatzia, nuntak khuasakzia cihte zingciang in mipi tungah onglah khiatsakding uh ahihi.\nMalaysia gamsung ah Refugee te ongki muhzia leh ataktak kuate cihpen UNHCR Representative Alan Vernon in hihbang in Mangkam tawh genkhia hi. “People often misunderstand who a refugee is, thinking that they are migrants looking for economic opportunities. The truth is that refugees have been forced to leave their countries because of persecution and armed conflict.”\n"Life Sdn Bhd 7: Refugees" limlahna pan amet apung sungpan pawlkhatpen Malaysia gamsung ah Refugee te Emergency Medical leh Welfare ong etsak ahi "Refugee Welfare Fund" te kipiading cihi. Nameltheih, nalawm nagual, mangvom mangkang te kiangah hih "Life Sdn Bhd 7: Refugees" thu hehpihna tawh na gensawn sak in. ZomiDaily\nHih limlahna ah akihelteng leh agim atawlteng anuai abang ahihi:\nAriff Akhir & Ian Chow\nAhmed, Khampi, Ngun Siang, Raine, Sharifah, Theepika, Trasia (Refugees)\nDeborah Henry (Miss Universe Malaysia 2011 and refugee rights advocate)\nSusheela Balasundaram (UNHCR)\nThe Actors Studio & UNHCR Malaysia\n26th (preview night) – 29th October 2011 @ 8.30pm,\n30th October @ 3pm\nRM33 (adults) / RM23 (students, disabled & TAS card holders)\nPromotion: RM23 flat for preview night\nCall or walk-in | klpac @ Sentul Park (03 4047 9000)\nWalk-in | ILasso Tickets @ A606, Block A, Phileo Damansara II, Petaling Jaya\n(+603-79576088 – enquiry line only)\nPermalink Reply by ZIRC on October 26, 2011 at 10:33pm\nPhoto: UNHCR/Danial Idraki: Spotlight on seven courageous refugees who will share their personal stories in Life Sdn Bhd 7: Refugees.\nHave you got tickets yet to watch Life Sdn Bhd 7: Refugees? It's preview night tonight, and tickets are going for the flat rate of RM23! The show will run until 30 October 2011 at The Actors Studio@Lot 10.\nWe had the final rehearsal yesterday, and the cast members are now nervously awaiting their first public performance. From yesterday's rehearsals, here are some shots.\nPhoto: UNHCR/Ted Adnan: 'Life Sdn Bhd 7' Cast members taking a moment before rehearsals begin.\nPhoto: UNHCR/Ted Adnan: Director Faridah Merican giving notes before the rehearsal.\nPhoto: UNHCR/Ted Adnan: A successful final rehearsal.\nPermalink Reply by Taang Sianpu on October 28, 2011 at 9:46am\nTg. Khampi zong a thugen tuak mahmah ei. A mau pasal a lawmpa tawh, a tamzaw numei vive hi lai sawnsawn uh in thungetna ah panpih ding hi ei. A maizum loh na ding leh, buaina omlo a tawpna ni dong hoih tak in a zawh theih na ding uh\nPermalink Reply by David Lian on October 28, 2011 at 12:38pm\nTung siah nawngkai sak nuam te in ong buai sak ma in hoih tak in presentation ong nei thei le uh lunggulh huai mahmah ei..ka muh khak loh hang hi bang dan pen thupi in NGO hi taleh Gov hi taleh in on gtheih pih vua ong thuak pih ding uh ..zong ki sam veve sa inigh..


url: =Malaysia palik mi 4 te’n damiah taihin RM20,000 laksak ahih manin ki mankikpah :: ZOMI DAILY\nposted on 9 May 2018 at 12:13 am Lomkholna: Malaysia, News, Sawltak, World\nMalaysia, Klang vengsung ah palik mi 4 te’n damiah taih uh ahih manin kiman cih NST pan kiza hi. Migilo, damiah omleh ahung adal dingte’n damiah taih uh, sum suhsak uh cimawk hi.\nKlang vengsung aom Grocery Store neipa khat damiah ataih uh hi a, akigawm in sum RM20,000 suhsak uhhi. Tuahangtawh damiah ataih palik mi 4 tepen kimanin zanni in Shah Alam Police Headquarters ah kipuak uhhi.\nTua vanzuakna Grocery Store aneipa pen Bangladesh gammi khat kici hi. Tuapa ii vanzuakna ah nitaklam 7pm hunpawl in Malaysian Police mi 4 te vapai uh a, saineipa pen man uhhi. Tuakhit ciangin asum laksak in, akhut kol bulhsak in mawtaw sungah koih uhhi.\nTua Bangladesh saineipa kiangah Shah Alam police headquarters kong paipihding uhhi ci’n palik te’n genkhia uhhi. Source pawlkhatte genna ah Police te’n tua Bangladesh gammipa tungpanin adangsum Rm30,000 deihbeh lailai uh ahih manin, mancip in aciahkhiatpih uh kici hi.\nTuabang tengtawh Bangladesh gammipa pen palik te khutsungpan asuahtak khitciangin akimatzia, sum aki laksakzia te Police Report bawlkik hi.\nTuabangin Police Report akibawl ciangin Klang Utara Police Headquarters panin Crimes Division Policemen te Shah Alam police headquarters ah kipaisak in, damiah ataih palik mi 4 te ki mankhia sakpah hi.\nTuabangin damiah ataih lawmlawm palik mi 4 tepen kum 22 leh kum 44 kikal hi uh cih Bukit Aman aom Federal Police Headquarters tungtawn in kitheikhia hi.\nTua Police mi 4 te thudotna, thusitna akineih ciangin Bangladesh gammipa tungpanin damiah kataihmah uhhi ci’n genkhia uhhi.\nTuaban ah asumzong tua Police 4 te tungpanin ngahkhiakik uh a, tuaban ah saizuakpa ii Handphone alaksak ki mukhiakik hi. Selangor police chief Datuk Mazlan inzong hihbangin palik te’n vanzuakpa tungpanin damiah ataihlam pen thuman, thupiang taktak mahhi ci’n genkhia hi. Sawltak #zomidaily\nPrevious: Poland gampan €50 Million leitawi in Myanmar gamsung ah zatding meiphelh mawtaw 65 kileiding\nNext: Penang ah mawtaw kongkhak asatsakgawppa RM5000 ki liausak, kha 6 thong kiading\nZYA Weekly News :: 30 January 2015\nMalaysia Sentul KTM meileng lampi gei ah Bomb kimu


url: =4. The Black Moses : the L.O. Pindling story


url: =US gamsung khualzinna pawlkhat – 34 :: ZOMI DAILY\nposted on 5 February 2016 at 8:00 am UTC+9:30 Lomkholna: Article, Awnzapau\nTg Thangpi In Ni Khat Tanggciim Hong Vakpih\nTg Thangpi ka cih pen a min taktak Tg En Khat Thang hi a, Kawlpi ah ka inn mai uah a teeng ahihi. Apa pen Zogamah akhua Gawngmual hi a, anu Lailo ahihi. Ken ka teltheih vat kei mai a, Kamnu in bel na thei mahmah pah bilbel hi. Amah thu dik in nu bang pa bangin hong bawl in ko zong lah muhcil mah in ka it seisai thei pah uhhi.\nApu Mung in lah hong vakpih hun ding mahmah om thei lo ahih manin, tu ni tawntung amah’n hong vahpih dingin mawtaw SUV te khat kawmin Khaipite innah hong zawn hi. A mawtaw kawm amah mah in hawl in a gei ah kei ka tu hi. Anung ah Niangniangte nuta leh a nupi tuang hi. Mawtaw tungah Kawlla Mangla zong hong vet lo in Taang Lungtup, Lianpi lasak vive lam tawntungah ka hong uhhi.\nBoynton pan leitaw lam manawh in hong paipih suksuk hi. Lam kal ah kitatsat lo in khua vive kizom suksuk hi. Miami khuapi sung ka tun uh ciangin inn sang vive kitung ngelhngalh hi. Tua innsang nuaiteng mah nawk in tembaw khawlna geiteng ka nawk uhhi. Mi tampi a tul a sim a khua citeng gam citeng kawm a khualzinna tembawpite (Cruise) khawlna hi a, tua ni citciat in khat mahmah zong na khawllo sese in ka mu kha kei uhhi. Tua zawhteh Miami beach kimveelna tembawte khawlna ka tung uhhi.\nBiscayne Bay and Millionaires Row Sightseeing Cruise\nKa tun uh leh Miami Biscayne Bay leh Mihaute tenna inn teng kimvel a pai ding tembaw a sawtlo a paikhia ding ka tuak pah uh a, Thangpi mah in koteng ai ding amah tawh nga ading ticket khat ciang $20 ta in hong leisak hi. Atung ka tun lian uh leh Mang pau leh Spanish pau in ka paina ding ka et ding uh leh bang tan vei sawt ding cih bangin hong gen hi. A sawt lo mahin hong paipih pah a, ka kipat ua kipan ka nawkna vankhawh innsangpite ahi zongin mitenna inn hoih (residential building) nonote ahi zongin, a inn aman zah leh a nei atengte min na dongin a banbanin hong gengen hi.\nKhuapi tawh ka kigamlat semsem uh ciangin mi’ teenna inn dawl khat pan dawlnih pian vive inn gol mahmah tampitak a gualgual in na om hi. A diakdiak in Jew mihaute, sports tawh kisai gentehna boxing, football, basketball, cih kimawlna lam a minthangte banah movie star te’ leh lasiam minthangte cih bang tam phadiak hi. Mawtaw lampi om lo ahih manin hovercraft cih khawng gunkuang set tawh hawlte cih khawng mawtaw tangin a inn maii simah khawl hi. Pawl khatte bang tuitung tu vanleeng tawh a vak a ciah hih tuak zaw lai uh hi.\nTu hun ciangin Florida zong ah huihpi guahpi tamin kumsial phialin tuipi pan tuihual lianpipi piang munta a, pawl khat te in teenna dingin lungmuang zo taktak nawn lo uhhi kici hi. Mihaute khua vot hun cianga tawmvei sung omna ding a, a val aa, a neih vive uh hih tuakzaw lai hi. Miami khuapi sung a vankhawh inn sangpi (sky-scraper) te tuipi lam pang pan kimveel a, a en ka hi uh a, leitung lampan ih etteh hoih ihsak bang mahin tuipi lam pan zong ih et ciangin tuipimai dum sitset eng sitset tawh et lawm mahmah kawikawi semsem hi.\nKa kipatna uh pan ka tun kik dong uh nai khat leh a lang sung mah sawt hi. Gilkial lua lo napi’n sun anneek hun zong khengta ci in sai khat ah an ka ne uhhi. Ni hong niam mahmah pianta a, lamkal ah mundang zong baang man tuan nawn lo in Thangpi in ka zin tunna uah hong kha vingveng hi.\nLungdam lua ka hih manin ka lungdam dan a thuuk deuh a zai zaw deuh ding kammal ka mu zo tuan kei hi. Kei kam sung pan aa, a gingkhia kam pau in ka lungdamna uh a cinh zo peuhmah kei hi. A tawpna ah cihna dang ding thei lo in, lawm Thangpi aw Kawlpi a na nu na pa ta-angin hong pai hi ci’n na tuat mai lel aw maw..leh,..ka ci thei bek uhhi.\nKo tung a hong awlmawhna, itna leh deihsakna tawh a ngal atha bek hi lo in, ko zat ding a ni khat bup a kawm, a mawtaw kawm man a kipan ko hang a hong suplawh hong bailawh a gim a tawlnate akipan a veksek in, thukkikna Topa in guaksuaksak peuhmah lo in a zah tampi hong thukkik sak ta hen o! ci in thupha ka piak theihloh buang uh, a dang ka cih meel dingdang ka thei tuan kei uhhi. Ama tungah itna citna siamna tampitak leiba in ka kikhen uhhi.\nPrevious: Lungsim “HOIH IN” Ngaihsut sia “KHUAK” ki khelsak tading ~ Hau Thang\nNext: The Golden Generation ~ Hau Za Cin


url: =Urban Dictionary: Boner Limbo\nBrowseABCDEFGHIJKLMNOPQRSTUVWXYZ#newVoteStoreCartEnglishArabicAzerbaijaniBengaliBulgarianChineseCzechDanishDutchEnglishFilipinoFrenchGermanGreekHebrewHungarianIndonesianItalianJapaneseKoreanNorwegianPolishPortugueseRomanianRussianSerbianSpanishSwedishThaiTurkishUkrainianVietnameseHelp translate!Top definitionBoner LimbounknownThe state in which a man does not have a full erection, but his penis is slightly harder than the norm. In this state, it is easy for the penis to become fully erect as a result of things that would not normally cause a boner, such as walking."Yo man, get your ass out of bed."\n"Can't. I'm in boner limbo."#erection#penis#boner#broner#dick#cock#sex#masturbation#procrasturbationby NickPo November 03, 2009105Cleveland Steamer PlushThe vengeful act of crapping on a lover's chest while they sleep.Buy the plush2boner limbounknowna derivation of the popular 70's game known as limbo, all participants must first obtain an erection before attempting to go under the bar.Guy 1: Dude, there are NO chicks at this party!\nGuy 2: I know man, wanna play some boner limbo?\nGuy 1: Yea. I'll go get the stick!#boner#limbo#tent#hard-on#meat rocketby billy.183 April 17, 201001Golden Shower PlushHe's warmer than you think.Buy the plushAlphabetical listbonerjusticeboner killboner killerBonerkillificBoner Kingbonerkoboner kryptonitebonerlandBoner languageBoner LaughBoner Leanboner leniencyBoner LicenseBonerliciousBonerlicousBoner Limboboner linesboner lipsbonerloafboner loanerboner logBonerloveBoner MachineBoner Magicboner maintenanceboner makerBonermancerBonermaniaBoner Marrowboner massage


url: =Family Hotels Pasir Gudang\nBest Accommodation Near Khatib Station, Pasir Gudang\n835 of 1,949 properties match your filters. Clear all filters\n1,949 properties in Pasir Gudang\n#1 Best Value of 1,949 places to stay in Pasir Gudang\n#2 Best Value of 1,949 places to stay in Pasir Gudang\n“HI Capri, You already in my TOP wishlist.. Thumb up for the good place & service. The ever Best place for Staycation with excellent quality place and services.. Keep it up.. Room-Type studio the room is big...”\n#3 Best Value of 1,949 places to stay in Pasir Gudang\n#4 Best Value of 1,949 places to stay in Pasir Gudang\n#5 Best Value of 1,949 places to stay in Pasir Gudang\n#6 Best Value of 1,949 places to stay in Pasir Gudang\n#7 Best Value of 1,949 places to stay in Pasir Gudang\n#8 Best Value of 1,949 places to stay in Pasir Gudang\n#9 Best Value of 1,949 places to stay in Pasir Gudang\nSuasana Suites, No, 82C | Jalan Trus, Johor Bahru 80000, Malaysia\n#10 Best Value of 1,949 places to stay in Pasir Gudang\n#11 Best Value of 1,949 places to stay in Pasir Gudang\n#12 Best Value of 1,949 places to stay in Pasir Gudang\n#13 Best Value of 1,949 places to stay in Pasir Gudang\n#14 Best Value of 1,949 places to stay in Pasir Gudang\n#15 Best Value of 1,949 places to stay in Pasir Gudang\n“Trove Has a wonderful Team That always support and provide fast and best services towards our needs. Stayed at Trove for 14days was Good in terms of Food No 1# Chef Firdaus best . Chefs special burger was…”\n#16 Best Value of 1,949 places to stay in Pasir Gudang\n#17 Best Value of 1,949 places to stay in Pasir Gudang\n#18 Best Value of 1,949 places to stay in Pasir Gudang


url: =Zolai Simbu Kum 100 Cin Pawi Ah - 7\nThusunna hun masa pen ah Rev. Dr. JM Ngul Khan Pau in, "Zomite Gamdang Tunna leh Mailam" cih thulu zangin thusunna hong nei hi. Zomite leitung Galpi Masa hun pan gamdang kitungta hi cih tawh hong pan hi. Tuhun a gamdang i tun pen eima lunggulh manin a tung i om teei hangin a tamzaw a kul man, a kisap mana tung hi hang ci hi. Nidanga gamdang tungte pen a pil teng, a hau teng, a siam teng hi masa a, amau ut thu tawh a tung zong tamzaw hi ci hi. Tu hun ciangin bel 'a lamdangpi in' a lom a lom in gamdang kitung nainai a, nau pua kawmsa a gamdang tung bang kiom zawzenta hi. Zankhat ihmut sunga leitung khantohna kum 400 bang a kheng man kiomta a, 'a lamdang hi' i cilo thei kei hi.\nGamdang pai ding a om ciang, leh gamdang a omte tawh kisai i theih dinga hong pulak pawlkhat lak a:\n1. Thungetna tawh kha ding, a paima un thusinna (gamdang thu) neihpih ding\n2. Amau tun sawmna gam tawh kisai thusinna neihpih khol hamtang zo leng\n3. Ngeina kibanglo ding ahih manin mi dang ah bangci nungta ding cih kilamlahna nei ding\n4. A tunna gam leh pawlpite tawh kizopna nei dingin hansuah ding\n5. Ei khua pawlpi panin missionary "tent-making" (or lamsial) sawlkhia bangin kingaihsun ding\n6. Gamdang a tun zawh uh ciangin inn lam pawlpi tawh kizopna gina tak neisak ding\n7. Gamdang tungsate kiang pan 'huhna' bek lamen ding, a sumpi uh lamen nawnlo ding\n8. I khua pawlpi nasepna leh hanciamna te a hithei bangin zasak den ding\n9. Kawlgam ah omlaite in pawl min (denomination) hilo tawh mission nasepna neih ding kisam\n10. Lungdam Bawl, Kum Thak Pawi hun ciangin khua pawlpi min tawh phawkna laikhak den ding.\nGamdang tungte in a inn lama omte kiang pan 'huhna bekbek' hong kingen, hong kilamen cih a ngaihsutna vuah a omlohna dingin inn lam pawlpite in zong kizopna kician tak neih ding deihna liansak semsem ding hilua hi. Pawlkhat bangin sum a kisap ciang bek, huhna a deih ciang bek in gamdang a om a pawlpi mite phawk in a tualo ciangin phawk kilkello cih bang hoihlo hi. Gamdang omte in zong inn lamte sum bekbek ci uh ciin nungheisan lo ding hoih hi. Ahang bel i kisapna om tuak a, a kizom ding leh a semkhawm dingte ihih manin a hoihpen ding gel a hoihna hong kilang hi. Tua dingin hong lamlak Siapa tungah lungdam mahmah hi.\n1. I phelkhai mah kipua kawikawi: Hih thulu tawh hong gen ciangin Sia Paupu in leitung ngeina ah i suah i khanna ngeina te koi gam koi mun i tung zongin a kikhahsuahlo ahihna hong gen hi. Zomite bang phelkhai tawh tui dim, tuikeu tawh tui suaka kisil ngei masa ihih manin tua mah gamdang i tun ciangin zong kizang hi, cih hong gen a mipi kinui zaizai hi. Gamdangah tuizeu tawh kibuaksak ziau theihna om napi i zatngeisa phelkhai leh tuikeu mah kizang leh nuamsa zaw cihna hi. Tuipi gal pan Zogam hong paite zong tuikeu zatdan theilo in tuizeu kibuak thei bek sa leuleu uh hi! A pai dingte theih ding genna hi a, gamdang mi ei gam ah hong zinte zong amau ngeina mah zang nuam tek uh hi, cih hong phawk sak hi.\n2. Min leh Puam Thu: Hih sungah Siapa in hong genna ah California state a tung Vietnam minamte a sangkahna vuah mite in a min uh lo theilo ahih manin sangsia pawlkhat in a min uh kheksak in English min na pia uh hi, ci hi. Tua pen sangmangte in a theih uh ciangin sangsiate sam uh a, "Vietnam te in a min leh puam simloh hong ken uh bangmah omlo hi, tua manin a min uh na khelsak nawn kei un," ciin thupia uh a, upadi zong bawlpah uh hi, ci hi. Zomite zong gamdang i tun ciang i min khawng mite in hong sim theilo thei hi, hong lo theilo thei hi, ahi zongin i khek pah ding a kisapna om tuanlo hi cihnopna hi. En zong mite min khempeuh kilo theilo pi. Amau a kisin ding uh hi a, ei min i khek ding hilo hi. Min leh puam pen mihing hihna, mihing ciamtehna (identity) khat ahih manin kepcing kisam hi.\nMin gelh dan thu hong gen ciangin mikangte in a minpi uh gelh in a tawpna ah behmin gelh uh hi. Behmin pen innkuan min zong kici hi. Tua pen Zomite in zong i zuih ding hoih hi ci hi. Gentehna in ka min ka gelh ciang : Hau Za Cin Suante ci leng Hau Za Cin pen ka min hi a, Suante pen ka beh min (innkuan min) ahi hi. Tua pen mikang gamte gelhdan ahi hi. Asia minam leh Chinese te in innkuan min/behmin gelh masa hamtang leuleu se uh hi: Suante Hau Za Cin cih bang in. Chiang Kai Shek bang Chiang pen a behmin/innkuan min hi. Zomi te in zong minpi gelh ding, behmin kician taka gelh ding hi. Tua ahih kei leh min bek kigelh leh min tawpna pen innkuan min suak thei a, tua lah i innkuan min hilo in i pu/pi/ni/gang te hong phuah min ahi hi.\n3. Khang Nihna te: pen amau leh amau in a minam hihna uh hong zong kik hamtanga, khang khatnate in a minam uh zumpih thei ci hi. Gamdang a tun cil un a pau siamloh uh, a ngeina theihloh uh, mite a a muh uh ciangin a hoihzaw sakna tawh mite hih bang khempeuh hihding sakna lianzaw a, khang nihna ciangin tua bang khempeuh a kisapna om tuanlo in eima minam hihna bangbang i hih ding cih theihna leh telna lian semsem hi, ci hi. Gamdang tung khang nihna te Zomi kicih ding hong angtang mahmah ding uh hi. Zokam a theihlo hih ding zong ut nawnlo dinga, mikangpau bek a thupi sim hun uh hong kikhel ding hi, ci hi. Hih pen leitung ngeina ah gamdang tungte khempeuh in a phutkhak thupiang hi. A tuncil vua a 'kimangkangsak' te pen a khang nihna hun ah 'ki Zomi sak' mahmah ding uh cihna hi. Zo ann mah hong duh kik ding uh hilai hi.\n4. Zu mah kilel pen kici: Zomi Association of Malaysia makaite in a minam sungah bangin hong buaisak pen hiam cih dotna pen "Zu mah in hong buaisak pen; Zu mah kilel pen hi," ciin kidawng hi, ci hi. Internet ah a kilangkhia lo, a kidawklo Zu mah kilel pen hih tuak hi. Siapa genna ah 'tagah nawi mu' bang kha ihi tam ci hi. Kawlgam khawngah sum neilo, zu lim zong omlo, om leh zong lei zo melmello ihih manin gamdang i tun ciangin sum thalawh in zu man lah tawm diak ahih manin kilei ziahziah in kidawn ziahziah a khawlhun, tawphun kitheilo in 'tagah nawi mu' bangin nek cihtakin kine kha hiding hi ci hi. Tua pen 'zulungvei' tampi hong pianna, nupa kikal kitotna a piangsak leh nungak tangval kikal a siasak buaina hi ding hi. Kei ngaihsutna ah tua bang a tam pian ciang Zolia te in zong zu khamkham Zotaangte pen maingap ngamlo thei ahi kha tam ci veng aw... he he he. Zukham khat Zolia melhoih khat in a deihloh zel ciang 'kei a mipih hong deihlo a midang khawng it bawl zaw' ciin khasia in phun nalnal leuleu... (tua bang a om ka cihna hilo, a hi tam ka cihna bek hisam)....\n5. Sum leh pai thu ah: Gamdang ah sem zo peuh leng sum pen inn lam sangin muhna ding baihzaw, olzaw hi. Ahi zongin a zeekna lam ah kisiam pah tuanlo hi. Inn lam ah innkuan papen in sum zong, innkuan bup vak cih bang hiziau hi. Gamdang ah innkuan sungna nasem thei khempeuh in kuankhia a sep kisam hi. Sum ngah ciangin innlam a omte khak zong a kul hun om tham hi. Khak ding mah zong ahi hi. Ahi zongin sum i khak ciangin nupa bang a hih leh numei lam leh pasal lam a kikim in khak khop ding a hoih hi. Ahang pen pasal lam bek sum kisam hilo in numei lam zong sum kisam vive i hizaw hi. A kisamlo zaw cih bang a om leh a kisam zaw tam khak zaw ding cih bang hileh hoih hi. Nidang lai banga pasal lam bek cih bang hithei nawnlo a, leitung ah numei leh pasal liangko kikima kalsuanna hong tam semsem hi. Tua manin numeite nelhsiah theih hituan nawnlo hi.\nMailam Ngaihsut Dingte...ah pau kitheihtuah lohna hanga kiho theihlohna tampi hong piang thei thu hi ci hi. Mikangpau vive thei hileng lem dinga, tun mikangpau ahilo zatna gam ah a tung zong kiom hi. Tuate adingin a tate uh, a tute uh a pi a pu tawh akiho ding uh baihlo kha ding hi. Mun tuamtuam, gam tuamtuam i tun hangin nasep pen a kibang zong om thei kawikawi ahih manin university sangnaupangte kipawlna, sumbawl miteng kipawlna, galkap tumte kipawlna, taxi hawlte kipawlna, etc cih bang i neih zong hong kultoto kha ding hi, ci hi.\nSiapa thugen ka gelh kawmin a kawm ah keima behlapna zong ka helh kawmkawm pahpah hi.\nHih thusunna tungtawn in mipite in i u leh nau, i sanggamte, meltheihte, beh leh phungte gamdang tung tampi om, a tunglai ding zong om cih hong phawksak a, i hihsa pan i bawlphat ding, i mailam ah i kidop ding, i sepzia ding tampi hong theihsak in lam hong lak kisa in Siapa tungah kilungdam mahmah hi. A tawp ni in, siapa thugenna panin: Zomi gamdang a tungte kiangpan hih teng peuhmah hong mangsak kei un, hih teng peuhmah kep ding, zat ding, zuih ding, hihloh a phamawh (un-negotiable) bangteng hiam ciin kidonga, a nuaia teng bang kigen hi.\nGamdang tung Zomite tungah inn lam a zom Zomite lamet leh a zatloh, a theihloh phamawh a sak uh nam 12 :\n1. Pau (Zokam)\n2. Lai (Zolai)\n3. Minam Puan\n4. Nau Min Phuahna (Mintap)\n5. Mopawi man leh mual thu\n6. Zongeina Pawite (Khuado, Sialsawm, Lawm annek, etc)\n7. Khangham Zahtakna (Uzawte zahtakna)\n8. Innsung Bangkua Zonna\n9. Gamh Luahzia\n10. Pu Zukholh (Pute zukholh, anpal puak, thupha ngen)\n11. Siatvehna (Nop Ni Dah Ni a kidelh, kiveh)\n12. Kilawhna leh Min Kisapna (Nu, Pa, Pi, Pu, Ni, Gang, U, Nau, etc)\nNote: Nam 10 a kitelna lak pan a point kibang nihvei om ahih manin a vekpi in 12 hong pha a, tua manin nam 12 te ciin kong gelhzaw hi.\nZogam Manggam bek a sik, a zin, a mu a teeng hi nawnlo in leitungbup, leitung kiuli a tuancil Zomi te hi hang cih hong phawksak hi. Minam khangto masa Spanish, Portuguese, Netherlanders, etc te in tuma pek pan leitung kiu li na sik kawikawi in, na tuancil kawikawi uh a, a hoihte la in pua in ciahpih uh a, a hoihlote nusia in a hoihzaw ding a theihte uh tawh a gam, a lei, a tenna a khua uh puah uh hi. Tuni in vanlui, na lui a manpha tampi amau gam ah a ciahpih uh muh theih in koih uh hi. Zomi te zong nikhat ni ciang tuabang hun kitung ding hi cih ka lamen hi. Tuhun leitung pen a hoih peuhmah eima gam ah ciahpih a zat hun zeek hun hi a, a hoih zonga zinkhiat, dian khiat hun ahi hi. A gahpha zaw singkung leh luitui te zon hun, delh hun hi a, inntual zang ah nuamsa a nek ding a ngaihsun mite vive tenna leitung ahi hi. Na gam, na minam, na khua na tui adingin bang na geel hiam? Na zin na vakna pan ZINPAK bang na pua kik diam?


url: =NEWS NETWORK - TUIMANG first TECHNOLOGY CENTER\nPosted by Tuimang Vangkhua on October 23, 2011 at 6:54am in Sample Title\n# NEWS NETWORK\nPhuatni 29. 7. 2011\nLeitung gamtuamtuam a om Tuimangtate khempeuh khatzongsitlo in huamsak nuam ih hihman in, Leitungbup Tuimangtate kizopna Phungpi ci in Tuimang Global News Network ci in minphuak ih hi hi.\nII. TUIMANG GLOBAL NEWS NETWORK TUPNA LEH NGIMNATE\n1. Leitung gamtuamtuam a om Tuimangtate siatna, nopna ah manlangtak thu kizak tuah theihna ding\n2. Leitung muntuam gamtuam ah Tuimangtate ki khenthang in ih om hangin Tuimang Global network tung tawnin ki zom,\nthu kiza a, ki itna, ki thutuahna leh ki pumkhatna a khansemsem theihna ding\n3. Leitung gam tuamtuam a omTuimangtate dahna ah ki dahpihsiam in, lungdamna ah ki lungdampih siamte ih hih theihna ding hi.\n4. Tuimang khua leh Tuimangtate khantohna dingin lampi tuamtuam tawh ki huh ki panpih theihna ding\n5. Leitung khuahun paiziate mitsuan in Tuimangtate malam ding hih theih zah in panpih ding\nIII. ZUIHDING LEH PELHDING THUTE\n1. Ki muhkhialhna, ki etkhialhna leh ki totna a piangsak thei ding behvai leh pawlpivaite pelh ding\n2. Mikiim in suahtak taktak in laigelh theiding a, a hizongin tua a ki gelhlai in midang te a sukha, a nawngkaisak kha theiding laite pelh ding\n3. Tuimang tate khempeuh in suakta tak in Tuimang Global Network zang thei ding a, mi khat suahtak na in midangte suahtakna a susialo suahtakna hi ding\n4. Tuimang Global Network member khempeuh in thu neihna *right a kibang in nei kim ciat ding. A thuneizaw, a ki thuneisak zaw cih bang omlo ding. Ki thuneihsaknopna leh power zatnopna te nasia tak in kham ding\n5. Tuimang Global Network in mimal hanciamna tawh ki phuan a hihloh mah bangin mimal khat leh nih thu neihnate ki zanglo ding a, mipi a tam zaw seh thumsuah sehnih thu kimna bek tawh na ki sem ding hi.\nIV. MODERATOR TE THEIHDING LEH ZUIHDING\n1. Moderator a tawm pen in mi thum tungsiah ki koih hamtang ding a, Moderator khatbek thu neihna tawh thusuaksak ding leh suaksaklo dingte khentat theihna thu kipia lo ding. Thu le la haksa a om khak leh moderator teng ki kum masa ding\n2. Net sungah thu leh la khat peuhpeuha om leh Moderator te in guptuam, paihtuam neilo ding a, Moderator te neutralm in dingden ding hi. A ki tawng, a ki kamtam kha a om khak phial leh zong, leptuah theihna dingin Moderatorte in hanciam ding\n3. Tuimang Global Network Password tawh kisai in Moderator te bek in password thei ding hi. Network tawh kisai in thu leh la khatpeuhpeuh hong pian leh Network password thei Moderator te tungah mawhpuak kisuan ding hi. Moderatorte in Network Password limtak kemding cihna a hi hi.\n4. Tuimang Global Network in mikhat bek hanciamna tawh ki phuan hilo a hihmah bangin Moderator khatpeuh in, ama pahtakmi khat peuh moderator in mawkguan theilo ding a, tua mah bangin a pahtak loh mikhat peuh moderator hihna pan in thu omlo pi in mawklakkhiat, mawk tawpsak theilo ding hi.\nThubulphuh. Ki thutuahna, kipumkhatna leh sepkhopna\n“Nupa kilungtuak khuakhat in zolo, khua khat ki lungtuak khua kua in zolo”\nNB. Tuimang Global Network phuat ni leh MRTV Kum 7 Cinna pawi pawl ni ki tuak lian\nahih manin ciap teh nop mahmah hi.\nTuimang Global Network teams


url: = Hong Kong Watch and Clock Fair 2019 – AHCI\nFrom 3-7 September, 2019\n3 Sept 2019 (Tue) 10:30am – 6:00pm 10:00am – 5:30pm\n4-6 Sept 2019 (Wed-Fri) 9:30am – 6:00pm 9:00am – 5:30pm\n7 Sept 2019 (Sat) 9:30am – 5:00pm 9:00am – 3:30pm\nWe are looking forward to welcoming you in Hong Kong.\nAHCI at Baselworld 2019 – 21.03. – 26.03.2019 Independent Horlogerie Master League, Shanghai 2019


url: =Pathian Kung Paina Lampi | Siyin Chin Baptist Church\nI. MIHING TAPA JESUS CHRIST\nPianciilna Lai Thiangtho sungah eite in a nungta Pathian zonna ih kipan hi. John in Lai Thiangtho thuciam thak sung pan hong lak, hong son Pathian taw a kibang ahi hunlam kipsakna nei hi.\nA kipatciilin Thu a om hi. Thu in Pathian taw omkhawm hi. Tua Thu in Pathian ahi hi. Tua Thu sia a kipatciilin Pathian taw omkhawm hi (John 1:1-12). Bekdom ngawlin John 1:14 sungah “Thu in mihing bangin hesuakna taw ahizong thumaanna taw ahizong kidimin eite sungah om ahikom Pa ii khatbek a nei Tapa vaangletna bangin ama vaangletnate ih mu zo hi” ci in kisim hi.\nTua hu in Topa Jesu sia Pathian ahi hi. Lai Thiangtho thuciam thak thu um mite sia mi mamawte thin amhte ahi bua uh hi. Topa Jesu dik a sa te hi tek uh a, ahizong bang thu hangin Pathian ci um in saang uh ziam? Amate in Topa Jesu sia Pathian ahina bangbangin um uh ziam? Hi dokna ham nii te hi bangin kimu thei hi. (1) Topa Jesu mama in kei sia Pathian khi hi ci in hil hi. (2) Topa Jesu nuntak dante a et ciangin Pathian hi ci in um uh hi.\nAhizong mi pawlkhatte in Jesu Christ mama in kei sia Pathian ka hi hi ci ngei bo ci uh hi. A tatak in ci leang Jesu Christ in mun theampo ah vak kakoai in “Kei sia Pathian ka hi hi” ci ngei ngawl peu hi. Ahihang Jesu Christ hilna theampo le kampauna, nasepnate theampo en leang ama sia mihing tatak le hi si a, Pathian tatak le ahina kimu thei hi.\nMihingte thin sung sia ngilkialna taw kidim in om hi. Mite sia itna ngilkialin om uh hi. Tua taw kizomin thinmuan lungmuanna, kilem nopsakna, minthan vaangletna, ngualzaw lungdamna, nei le lamh hauna, ukna za neina cite dei in lamen uh hi. Taciang Jesu in keima in nuntakna an ka hi hi ci hi. Na ngil a kial le keima kungah hong pai tan ci in hong sain hi. Na ngilkialna na bosak nuam le keima kungah hong pai tan Jesu in hong ci hi.\nMi tampite sia khuazingna sungah lampai uh a, thinkiam thakiam in khuangaina taw kidim uh hi. Lametna le muanmawkna zongh bo bek dom ngawlin upna ngangawn bosua in a om theampote in huna le panpuinate thangai mama thei uh hi. Tabang ciangin Jesu in “Keima in leitung khuavak ka hi hi” ci in son hi. Keima nung hong zui mite khuazing sungah pai ngawl a, nuntakna khuavak nga ahikom taang sitsetin a omna kimu thei hi.\nMi theampo in thina kiita tek uh hi. Numei khat sia zanin muthip thei ngawl hi. Banghangziam cile a thi tu a launa hang hi. Mutthip in a khanlaw kik ciangin a ci tung bup khua ul kai a, ama a thi zawkciang bangsuak tu ci thu he ngawl ahikom, a lau mamana thu son veve hi. Jesu in “Kei sia thawkikna ka hi hi, nuntakna zongh ka hi hi ci a, kei hong umte a thi hangin nungta kik tu hi. ” Kei hong umte nungta kik tu a, bangma hunin thi ngei ngawl tu hi ci in hong kamciam hi.\nMi theampo in patauna, launa le mawna khialnate hangin vanhngit pua bangin a ngim a toite taw kibang hi. Tua hu in bangbangin nungta tu khi ziam? Akua lampuina zui in nungta leang pha tu ziam? ci in ci natu meal tel ngawlin ki om thei hi. Topa Jesu in vanhngit pua a ngim mite theampo awng, kei kung ah hong pai tavun, keima in na vanh kong dawn tu hi ci hi.\nTopa Jesu Christ in mawna maisak thei hi. Maisak theina tu in vaangletna taw kidim hi. Khut le peang zaw pa mun ah “Ka tapa awng na mawna hong maisak zo khi hi” ci a tua pa dam takpi hi (Mk. 2:5). Biakna lampuite in bangbang hi sia pa in hi bangin ci ziam? ci in mawsak uh hi. Pathian tungah khial hi ci uh hi. Pathian sim ngawl akua in mawna maisak thathong thei na ziam? ci uh hi. Jesu in maw maisak theina a neina thu (Pathian a hina thu) tua khut le peangzaw pa munah a damsakna taw lak hi.\nTopa-‘Jesu in ni khat ni ciangin leitung ah thukhen tu a hina thu (Matt. 25:31) son hi. Tua zawkciangin vantung ah kaato kikin uk tu a hina thuson hi. Tua zawkciang mihing tapa in vaangletna taw kidim tu a, a thiangtho vantung mite kiim uumna laizang ah om in hong pai ciang a vaanglian tokhum tungah to in a mai ah minam theampo kikhawmsak in thukhen lai tu hi. Mi pawlkhatte sia nuntak tawntungna nga tu uh a, pawlkhatte sia mawna thukhenna thuak tu uh hi. Topa Jesu sia tua hunin thukhenmang pa hi tu a, mite tungah hi vadeapin thukhen tu hi. Eite theampo nisim ih nuntakna sungah Topa Jesu atu ih nuntakna bang thu hong khen kik tu hi (Matt. 25:40). Jesu Christ tungah Pathian Tapa Christ hi ngawl ni ziam? ci in a kidok ciang Christ in “Hi khi hi. Keima in Pa ziatsang ka tona ahizong meei tung to in kong paikikna ahizong note in nong mu tu uh hi ci hi.\nII. MIPHA, DOAIVEIPA. A THEAMPA, MIHING TAPA\nNazareth khua pan khut thiampa sia bangza po lamdang hikale a tatakin Pathian hi kici le a uphuai tu ziam? Ahi thei natu a uphuaina thu tampi’om hi.\n(1) Jesu sia mipha khat hi. (Jn. 7:12)\n(2) Ama sia doaivei pa hi (Jn. 7:20)\n(3) Ama sia a theam pa hi (Jn. 7:12)\n(4) Ama sia Pathian hi.\nMark Lai Thiangtho sim zawkciang Jesu Christ sia a koibang mi hi ziam? ci sia ngaisun in. Ama kua ziam? ci in ciamtee in. Ama sia nang ii na kisapbel pa hi hamtang tu hi.\nJesu Christ sia banghangin mihing bangin leitung ah hong pai ziam? Pathian sia mihing bangin hong pai ciang bekin mihingte hong hun thei pheang hi. Hong kipiansakna hangin mihingte nuntakna manh nei ahiciang mawna vawtna hangin nuntakna manh kiam hi. Hi bang mawna taw a kidim leitung ah Jesu sia mihing bangin hong kisawlna thu in Pathian in mihingte maw nei hikale it veve a, hong puavawk ngawl cinopna hi. Topa Pathian in mihingte hina theampo he a, hesuakna hong neina thu hong lak hi. Tua ahikom mite in Topa Pathian kungah thunget ciang hong zo kikna thu kimu hi. Topa Jesu Christ ii nuntakna hangin Tapidaw te in leitung ah koibang nungta tu ziam? ci in hong nil hi.’\nTopa Jesu Christ sia banghang thi ziam? Topa Pathian hangin ngupna nga natu, Pathian sepna bek taw a kinga theina hang ahi hi. Pathian ngawlpo in mihing ngupna tu sep theina om ngawl hi. Mihingte amate le amate kingum thei ngawl hi. Banghangziam cile mawna taw a kidim maw nei mite ahi hu hi. Mite in Pathian thukham paltan in Pathian a langpante hi. Mawna thamante thuakin Pathian deina a tel zo ngawlte hi a, nisim in Pathian a thin uuksakte kihi hi. Ahizong mite sia Pathian bekma in hun thei hi. Pathian bek in hutkhiat nopna thinsung nei bek dom ngawlin hutkhiat thei natu vaangletnate nei hi. Tua hangin Topa Jesu in bangbang ngaisutna nei tu ziam? ci in ngaisun in.\nIII. THAW KIKNA\nTapidawte upna sungah bang thu in thupi tu ziam? Topa Jesu thina thupizaw tu ziam? Topa Jesu thawkikna thupizaw tu ziam?\n(a) Pathian ci sia a tatakin om hi. Lai hi. Pathian a ci sia om ziam? Om ahile bangbang Pathian ziam? Hi Pathian in a nungta tawntung Topa Pathian hi.\n(b) Jesu Christ thawkikna in nuntakna tawpna sia thina hi ngawl a hina thu hong lak hi. Jesu Christ a um mi theampote ii thina sia zawna hi. Jesu Christ ii thawkikna ngawl po thi zawkciang mi theampo atu a dang nuntakna om ngawl hi. Eite in upna le muanna ih nei hi. Kei ka nuntak bangin note zongh na nungta tu uh hi (John. 14:19).\nKhua ngaisun thei mipilte, leitung ah mipil tampite in thi zawkciang thu taw kisai kinialna te nei thei uh a, ahi thei tute bek son thei uh ahihang, hong pai pheang tu tu hun sia hi linlian in son thei tuan ngawl uh hi.\n(c) Thawkikna ci sia Tapidaw khat atu in Pathian diksak nuntakna cin kiksakna hi. Mite sang pan in a pha na tampi a seam a vawt zote hi. Thu um ngawl mite sung pan ngangawn in mi tampite sung na pha a seam a vawt zo tampi om hi. Mi theampote ii diksak le it mama zongh tampi om hi. Midangte phat tuam natu bebek a vawt zo zongh mi tampi om hi. Ahizong Pathian hi theina taw teengat leang son thamman ngawl hi. Ahizong Christ in Tapidaw eite sungah hong nungta le Topa nuntakna in Tapidaw eite tungtawnin itna tatak le thiangthona hisak thei tu hi.\n(d) Thaw kikna in Christ hangin Tapidaw eite mawna pan kisuakta a, ngupna kinga hi. Eite in Topa Jesu thina pan a thokiksak pa ih um le tua upna in eite ii thutang sauna hi ci in hong teptee sak tu hi. Tua Topa Jesu sia eite mawna taangin ki aap hi. Eite in thutang suana dong ih thet natu in kitho kiksak hi. y\nRomete 4:24-25 Topa Pathian hong sonsa Thawkikna in mihingte mawna atu in Topa Jesu Christ sia thinglamtee tungah a nuntakna kipia in hong hutna thu Pathian in saang hi cinopna hi. A zo zo hi. Kiseam siat zo hi. Tua in a kison Pathian kung paina lampi hi.\nHeaktu: SCC Magazine sungpan\n« PATHIAN OMPUINA (Emmanuel)\nBanghangin Pathian In Moses Sam Ziam? »


url: =Ka muhpak US Gamthu pawlkhat – 51 :: ZOMI DAILY\nposted on 16 November 2015 at 8:00 am Lomkholna: Article, Awnzapau, Theihhuai\nLife Begins at 64!\n1967 kumsung RIT sangkah lai in leitung lasiam minthangte lak ah London pan Beatles kici mi li apha, a vekpi a samphasak nelnalte beelpawl (group) minthang mahmah uh hi. Tudong mah a sih zawh kum 33 phata a aminthang mahmah, amin a mang ngeilo ding, lasiam minthang penpen Elvis Presley, King of Rock zom ah a minthang pen uh ahihi. Leitungah lasiam a minthangte a banbanin akigualh saktak ciangin Elvis Presley, Beatles, Michael Jackson hi pah hi. Tua hun lai in kum 64 kipha leh puteek dan mah a kingaihsun a nasep sem zo nawnlo ding mah in kituatpah hi. Tua hi a, Beatles te lakah Paul MacCartney in kum 17 a phak lai (1966) kumin apa kum 64 aphakni tawh kisai, apa a cihna aa, aphuak leh sak athuah la << When I’m Sixty Four >> cih la hi a, a lamalte khat bang:\n“ When I got older losing my hair\nWhen I’m sixty four “ cih a kipan ahihi.\nAhi zongin nuntakna khan kisau semsem hi. Nidang lai in < Life begins at 40 > kici hi. Hun hong paipai a, kikhanto tektekin a nunung pen ah < Life begins at 60 > kici leuleu hi. Reader’s Digest sungah ka sim kha ngei aa, aphuakpa Mac Cartney in tua hun lai a ka la phuak pen tuhun teh maan nawn lo hi, kum 64 hi lo zaw in kum 84 tawh kheel ding hi zaw hi, ci in na gen kik hi.\nKawlgamah kum 60 valte kumpi nasepna ah kikhawlsak in pension kilasak hi. Tuate lakmah ah kei zong ka kihel a Pasian hongpiak inn leh lo tawh a om hithiat a khawlnga hithiatta ding ka hihi. Tua kim lai ah Pasian hong gelsak kholhsa om bangin hi lam ka tung hi. Hi lamah inn leh lo sum leh paai neihsa zangkhat zong om lo in “0” tawh nuntakna athak ka kipan hi. Omna ding inn ka saap tawm hi. Inn buulpi mahmah pan nauzaw inntuan thak linlian tawh ka kibang hi. Kivaakna dingin nasep zon kul kikta hi. Ngah nak leh sepzawh bangbang sep kik ding ahihi.\nAmerica in galsim in nitum a, galvaai in a sum beilawh uhhi. Agam hauhna uh kiam hi. Ko tunteh bang akiam semsem na hi zaw lai hi. Nasep zong nidang zahin baih lo hi. Mikangte zong pension la khinsa mah na sem kik uhhi. Adiakdiakin ‘veteran’ kici galkap luite bang kum 80 gual vive mahin na, na sem tangtang lai mawk uhhi. Tua teng huhau mahin galkap lui lah ahilo a gammi lah a suak nailo uham khin kum 65 gualte a’dingin nasep ngah ding zong haksa mahmah hi. Kawlgam sung a ei septheihte leh ih nasepsate lah hong thudon sak ding bang hi dektak lo hi.\nGamdang pan USA a tung khempeuh in, na nutsiatna gam pan na ngah pilna na siamna letmatte (certificate) khempeuh pen na ken hangin hong kithupisak peuhmah lo hi. Tua thute huhau in bangmah lo mun pan kipat phat kik ding hong kul ta hi. Tua ahih manin mun tuamtuam gam tuamtuam panin USA atun uh ciangin USA ii akhiatna taktak pen a sau in (long form) “ U Start Again ” a cihna hi na ci uh a, kei mahmah zong in a sin kha a phulkha takpi mah ka hihi.\nTua hi a, kei a’ bang diakdiak dingin ‘A’ pan kipat kik kul phingphing tadih mawk a, << Life begins at 60 >> acih zong hi nawn peuhmah lo lai in << Life begins at 64! >> hi zaw mai ta hi.\nPrevious: Piancit tezong ISIS galdo kipan ta, Bomb tang 20 khiatzo\nNext: Kipawl khawm a khantohna tawh kisai kamuh na pawlkhat ~ Pau Do Lian


url: =Khushal Khan Khattak University jobs 2019 in Pakistan - Jobs 2019 on PaperPK.com\nJobs in Khushal Khan Khattak University\nLooking for jobs in Khushal Khan Khattak University Karak, then here you got on Paperpk.com Khushal Khan Khattak University jobs advertisements 2019 are provided below with date and city. All jobs are updated daily.\nAssociate Professor May 10,2019 Karak Details\nAssistant Professor May 10,2019 Karak Details\nLecturer May 10,2019 Karak Details\nRegistrar May 10,2019 Karak Details\nProcurement Officer May 10,2019 Karak Details\nAssistant Provost May 10,2019 Karak Details\nResearch Officer May 10,2019 Karak Details\nAssistant Director Audit May 10,2019 Karak Details\nResident Warden May 10,2019 Karak Details\nAccounts Assistant January 24,2018 Karak Details\nAccounts Officer January 24,2018 Karak Details\nKhushal khan khattak university karak January 24,2018 Karak Details\nProject Coordinator January 21,2018 Karak Details\nProject Officer January 21,2018 Karak Details\nAccounts Officer January 21,2018 Karak Details\nLatest jobs in Khushal Khan Khattak University are updated here on PaperPk.com daily. We update all new Khushal Khan Khattak University jobs from Roznama Jang, Express , Nation and Dawn newspapers daily in 2019\n?> */ // "ratingValue": "4", // "reviewCount": "1", // "description": "Khushal Khan Khattak University gets 4/5 stars as an employer based on 1 ratings" } } -->


url: =ZYA in Regirtration kingah\nZYA kipawlna hong picing toto banah na lian tampi kisem in, neihsa zong hong kicing zawdeuhta ahih manin kumpi theihpihna (Registration/rSwfyHkwif) nei leng cih lunggulhna kinei-in kihanciam in kumkhat bang a kihanciam khit December 13, 2013 kumin kum 5 term tawh Nyipyitaw panin Kawlgambup kumpi theihpih kipawlna kingah in sum Ks. 500,000/- kibei hi. Zomi min tawh ZCD Party zom in minam min bulphuh kumpi theihpih kipawlna ahih manin lamdang zong kisa in zong kilungdampha mahmah hi. ZYA kumpi theihpihna Registration (rSwfyHkwiftrSwf) No. pen 2172 hi a, 2018 ciangin (oufwrf;wdk;) a kum ngetbeh tohzel ding ahi hi.\nIndia gam Manipur State, Lamka khuapi ah October 15-17, 2013 sungteng A 3 veina leitungbup Zomi Khawmpi (The 3rd World Zomi Convention) thupi takin kibawl a, Kawlgam lampan a pai nuam khempeuh ZYA in vaihawm in mi (200) kim in kisimthei in, a pai khempeuh in nuam kisa mahmah hi. ZYA min tawh ngeina lam lahna zong kinei thei in, muhnop kisa mahmah hi.\nAll-D ngahte pahtawi kipia\nZYA in sum kicing a kineih zawh loh hangin Zomite itna tawh kiphuan kipawlna zui-in Zomi sungah tan 10 laivuanna ah piltungtuang (All-D ngahte) pahtawina neih ding thukimna tungtawnin kum 2012-2013 kum tan 10 laivanna ah “All-D ngah” Zolia nihte July 11, 2013 ni-in Pangpi SDA biakinn ah pahtawina thupi takin kinei hi.\nZomi Census (914) vai\nKawlgambup milip kisimpina 2014 kumin hong om ciangin Zomi khempeuh kilungam in, cih nading mel a kitheihloh laitak ZCD Party in pan hong la in, hong makai a, ZYA in zong hih theihzah in khut kilenin kisemkhawm pah hi. Hih pen gamvai (politics) hi loin minam vai (Nationality) ahih manin Pasian nasemte tawh khutkilen in na kisema, GZA vaipuak piakna tawh kizui-in Zomi Cencus Committee (Kalay) ci-in ZYA in hih theihzah in na kisem in gamdang panin huhna sum sang 80 (odef;) val kizangkhia a, sum ngah, sum zatnate hih bang sum zang a minam vai na sepna ah muahuai hong sakna uhleh hong pahtakna uh zong kiza hi.\nZYA India le Myanmar vai\nZYA makaipi teng kimuhkhopna pen Lamka khuapi, Simte Hall ah 27 October 2013 ni zingsang 7:00 AM in kinei hi. Hih hun sungah mimal kipulakna le mailam kalsuanzia ding tampitak holimna kinei-in ZYA Indiate hong vak zingan nekkhopna tawh kimuhkhopna vai nuamtakin kizang thei hi.


url: =PAWLPI LE THEOLOGY LAMPIALNATE ~ MUC\nPAWLPI LE THEOLOGY LAMPIALNATE\nAdmin 9:32:00 PM Articles, Religion Articles\nPr Kham Khen Pau\nRC THEOLOGY LE PROTESTANT THEOLOGY\nRC in RC pawlpi sungbek-ah Kha Siangtho om hi, ci uh hi. Protestant-te in, Kha Siangtho omna peuh-ah Pawlpi om hi, ci uh hi.\n1. RC a thahat mahmah laitak uhin, "RC pawlpi bek pen Pasian pawlpi hi-a, RC PAWL sungah Khasiangtho teng hi. Tua ahihmanin RC pua lamah gupna omlo hi, ci ngei uh hi.RC sungpan taikhia or ong kihawlkhiat leh Gupna omna pawlpi pua atung nahi-a, gupna taan ding na hi hi ci uh hi.\nEizong SDA sungbekah gupna om hi, SDA Mission lo-in /Conference lo-in gupna kingah lo ding hi, cih ipom leh, RC theology alehlak isuak dinga Back to the Romanism hi ding hi.\nTHU NEIHNA DEIHLUAT MAN-IN PAWLPI LAMPIAL\nAD 400 kim ciangin, Rome-a Latin Bishopte in, Greek, Coptic, bishopte tungah thu aneihnop mani, Peter in asih kuan ciangin Jesus piak tawhtang pen Rome-a bishop pa ap hi. Tua tawhtang pen Rome-a bishop khutsung bek ah om hi, ci uh hi. Tua pan in PAPA(Petru Apostolis, Potestium Accipien) cih ong piang hi.\nTua khit asawt lo in Constantine in Vatican zumpi Bishop Silvester a apna lai ah "VICARIUS FILII DEI" gelh hi cin, Rome bishop pen Pasian Aitang a ding danin thu phuak uh hi.\nHih thu nihte pen Papacy i ki-ukna thukhun bulpi ong suak hi. Tua in mitampi that sak hi.\n2. RC Pawlpi in Pawlpi ki-ukna athupi sakluat nop manin,"Rome a bishop bek Peter tawhtang alen hi. Tuapa thu pawlpi bishop dangte(Alexandria, Jerusalem, Antioch, Constantinople bishopte) in niallo ding hi, ci ngei uh hi. Rome a bishop pen khial thei ngeilo (INFALLIBLE) hi ci uh hi\nEi zong SDA MYUM Unionte thu nial loh ding hi, acih bangbang uh man ding(taw liah ding) hi icihleh, RC-te thubul ahi INFALLIBLE a pom ihi dinghi. Union makaite mihing mah hi-a akhialhna uh tampi om hi. EGWhite in 1902 kim lai-in "GC president Butler in a President hihna pen INFALLIBLE (a khialngeilo hihna) in ngaihsun kha hi," cin na mawh sak ngei hi.(Review and Heral Article sungte ah sim leng kimu thei hi)\nSDA Theology ah INFALLIBLE a nei pen Pasian bek hi cih ipom ahi hi. Committee-te zong khial thei, uliante zong khial thei cihna hi. Union zong khial thei, khial khin zaw, kipuah sawm lo hi lai zaw hi.\nUnion makaipite in sum tawh akhutnuai-a siate, adiakdiakin UMM sia pawlkhat Ks 50,000 sanga tamzaw huh zel thei hi. Tua manin mitampi in Union cih bangbang aman den dingin ngaihsun kha hi. Tua pen KIMEEL THEIHNA TAWH KHEEMNA namkhat ahi hi.\nKhat le khat kihuh pen sialo hi. Ahi zongin, tua huhna in thuman ong iipsak leh or onghuhpa sawltak nasuah leh,, tua huhna(sum le paai ahi-a na khat peuhpeuh ahizongin) pen, nang adingin, Barak golhguuk a la kamsang Balaam dinmun ahi hi. Balam pen Pasian kamsang hinapi, Barak golhguuk hangin Pasian in mawh sak hi.\nTua ahihmanin, Zomi SDA mitampi in thu ngaihsutna izat siam ding thupi hi. Sila lungsim pan suahtak ding thupi ding hi. SDA pen Protestant ihih mahbangin, Sunday manlo ciin i Protest mah bangin, kha vai tawh akilehbulh MUC or MYUM-ii Hirarchi manlote zong thuhoih tawh i protest/reform ding kisam hi.


url: =JAN 14, 2017 “Tatiana’ nunzia Ireland gam pan Thupuak: Tatiana ~ MUC\nJAN 14, 2017 “Tatiana’ nunzia Ireland gam pan Thupuak: Tatiana\nAdmin 11:12:00 AM Articles, MISSION NEWS\n“Tatiana’ nunzia Ireland gam pan\nTatiana in Moldova gam ah piang hi. Kum 19 a phakin naupaai-in Ireland gam ah va pheem hi.\nEastern Orthodox thu-um innkuan sung pan a khangkhia ka hi hi. Ka nu, ka pate in hong kikhoppihin, Pasian thu hong hilh uh hi. Tua hun a kipan thu ka ngen thei hi. Pasian in ka thunget hong za hi, ci-in ka um hi. Ka naupan lai-in Saturday tawh kisai laibu khat hong kipia hi. Ahi zongin ko innkuan in ka pawlpite hong piak laibu ahih kei leh sim dingin ka ngaihsun kei uh a, ka hal tum uh hi. Pasian tawh kinai-in Lai Siangtho zong ka simsim uh hi. Pasian tawh kinai semsemin Pasian tawh kisai van khat peuhpeuh a siangtho pah hi, ci-in ka ngaihsun hi.\nPasal ka nei baih hi. Ireland gamah nuntak nuam zaw dingin ka ngaihsun hi. Ireland gamah pai ding ka geel uh hi. Kum 19 ka phakin nunzia hamsatzia ka thei pan hi. Czech gamah ka pai masa uh a, tua panin France gam ka zuan uh hi. Paris khuapi ah kha guk ka om sungin nau ka paai hi. Giak nading om lo, lampi ah giak, nek ding an ngen kawikawi cih bang ahih manin nuntak hamsa mahmah hi.\nNitak khat meileng tuangin England gam ka zuan uh hi. Gamgi ka tun uhteh meileng pai suak nawnlo ahih manin gam sungah ka giak uh hi. A hong kimuh ding ut lo ka hih manun, ippi sungah ka kisel uh hi. Sathau pua meileng khat hong pai-in, tua meileng ah ka tuang uh hi. Meileng sungah nai 11 sung bang ka bu uh hi. Ka gil sunga om naungek pen nungta dingin ka lamen kei hi.\nA sawtteh England gam ka tung thei uh hi. Meileng tung pan ka tuakkhia uh hi. Ka passport uh le sum tawm khat lo buang, a dang bang mah ka nei kei uh hi. Tua bangin Dover ka tung uh hi. Hih khuapi ka tun uhteh Red Cross kipawlnate in a kitangsap bangbang uh hong pia uh hi.\nEngland gam panin mawtaw tuangin Scotland ka tung uh hi. Scotland panin Ireland zuanin ka pai uh hi. Gamgi panin zan tungtawn ka pai uh hi. Khuavak ciangin Ireland gam ka tung thei uh hi. Dublin khuapi ka tun uhteh gambeel mi hihna ka gen pah uh hi. Limerick khuapi ah om dingin ka kituah uh hi. Hih khua Limerick ka tun uhteh tapa khat nei hi.Gammi suahna ka ngah pah uh hi. Hih khua ah ka om sungin kimlepaam tawh kizopna nei-in meltheih zong ka nei uh hi. Hih khua panin Dublin ah kituah dingin ka geel uh hi. Ka meltheihte khat un Dublin khua ah om a meltheihte omna hong hilh hi.\nIrish passport ka ngah khit uhteh Moldova ah om dingin ka pai khia leuleu uh hi. Vanleng tuangcil ding ka hih manin ka patau mahmah hi. Thu ka ngen a, Moldova ka tun uhteh Lai Siangtho khat lei ding ka geel hi. Moldova ka tun uhteh Lai Siangtho bu khat ka lei pah hi. Biakna tawh kisai van tuamtuam zong ka lei hi. Dublin a meltheihte hong piak phone nambat mekin ka hopih leh , tua mite in an ne dingin hong sam uh hi. Ka omna uh kigam la lo, kinai mahmah na hi bilbel hi.\nKa kihopihte uh zong hong hawh uh hi. Lai Siangtho ka sim masakna hong suak ahih manin, thungenin Pasian in a hong theihsak nopte hong hilh dingin thu ka ngen hi. Ka meltheihte tawh anne khawm ding ka kithawi uh a, zu, sa cihte ka lui uh leh, “ko hihte ne lo” hong cih uhteh lamdang ka sa mahmah hi. Bang dingin hihte ne lo, dawn lo na hi uh hiam, ci-in ka dong hi. “ Bang hanga zu dawn lo, voksa ne lo ka hi uh hiam, cih leh Lai Siangtho in tuate nek ding hong phallo hi,” ci-in hong dawng uh hi. Kei zong “Koi munah tua bang kigelh hiam, ci-in ka dong pah hi. Bang pawlpi pan na hi uh hiam” ci-in ka dong hi. “ Seventh-day Adventist”cih pen ka za ngei peuh mah kei hi. Saturday ni-in kikhawm cihte zong ka thei ngei kei hi. Tua bangin kiho-in, na biakinn uah hong kikhawm nung, ci-in ka ngen hi.\nSaturday ni hong tun ciangin kei zong amau biakinn ah kikhawm dingin ka pai hi. Tua kipan Orthodox biakinn ah ka pai nawn kei hi. Topa Pasian in thuman hong theisak ahih manin ka lung a dam hi. 1861 kumin Ireland gamah SDA thuman tung hi. USA gam a om a sanggamte un laibu sim ding khak uh a, tuate a simna tungtawnin Sabbath zui mi 5 tawh SDA pawlpi kipan hi. 1902 kumin pawlpi kiphut a, tu-in biakinn 10 om a, pawlpi mi 783 om hi.\nDublin khuapi a om SDA thu-um mite in biakinn nei zo nai lo hi. Sanginn khan khat sap uh a, tua munah kikhawm uh hi. Tu quarter leitungbup 13 Sabbath School sumpi in Dublin khuapi a om SDA thu-um mite kikhop nading biakinn lam nadingin kipuak ding hi.


url: =APEP (2-2) Omonia Nicosia | 1. División | 22 marzo 1997 01:00 - Estadísticas • Academia de Apuestas\nResumen Estadísticas Pronósticos APEP vs Omonia\nAPEP 2 - 2 Terminado 22 marzo 1997 - 01:00\n1º Anorthosis 2-1\tOmonia 3º - 6º Ethnikos Achna 2-1\tOmonia 3º - 13º Olympiakos 1-2\tOmonia 3º - 2º Apollon 2-0\tOmonia 3º - 5º APOEL 2-2\tOmonia 3º - 11º Alki 2-4\tOmonia 3º - 12º Aris 2-3\tOmonia 3º - 9º Anagenisis 1-2\tOmonia 3º - 4º AEK 3-2\tOmonia 3º - Análisis de clasificación de todos los partidos en condición de casa/fuera » 1. División 1996/1997 » Group Stage\n2.33 3.09 2.75 Media de goles marcados+encajados\n1.36 1.89 1.6 Media de goles encajados por partido


url: =Alungdam huai thuumna ~ Peter Suumpi :: ZOMI DAILY\nposted on 13 September 2014 at 8:03 pm Lomkholna: Article, PeterSuumpi, Zingsol\nAkiteen khit uh hang in akingaih lai bang in alawmpa tung ah anuak lai veve hi… Nikhat meltheih te tawh ki muhna neiding in inn pan anih un ading khia khawm uh hi. Inn pan hong pusuak tuung in bel ahioh. Lampi pan alawmnu ahih leh angei bangin nuak hong kipan ta hi. Apasal pen om hithiat in akam tawm mi ahihi. Ahihang tu aa ahihleh apasal zong lungduai zolo hi. Alawmnu lampi laizang ah nusia in inn ah aciah kik hi.\nKhat vei zong ama tung aa aheh ngeilo alawmpa tuni in hibang aa ataisan ciang in khasia lua in lampi laizang ah amah guak khitui luangsa in adin khawl hi. Ahihang numei te ngeina bangin nuak ding cihpen akip let bikbek hi.\nZan 11pm ciang in inn hong ciah kik hi. Inn atun ciang khua zing diipdeep hi. Amah ihmu khin aitam? … aih keh avakna pan hong tung nailo ahitam? Bell tumselo in atawh la in inn ahon sawm leh kongkhak tung ah lai khat ana kisuang amu hi.\n“Nong thum kei leh kilawmlo ding hi” cih lai akigelh amuh ciang aheh hong suak mahmah hi.\nInn sung ah lutin meihong, kong akhak leh kongkhak sung lam ah zong lai khat mu leuleu hi. “Nong thum kik nop kei leh ka but siangtak in nataih sak peuh lecin ngah lel e” cih lai akigelh amuh ciang ahehsuak lua kisa “Bang hang taih zenzen ding ka” ci in alungsim tawh apua hi.\nAkhedap suah in khedap tau ah akoih leh lai khat amu leuleu hi. “Bang nuam mawh aa taih ding” cih akigelh lai amuh ciang anuih hong za kik vat hi. Alungsim sung ah “thum kik ding ee … hi hi hi kalkhat sung khawng hong kinuak ziau ding ai … nang bang kisa” ci in alungsim sung ah aci hi.\nKhutsil maiphiat ding ci in siangthona khan apai leh man tung ah lai na kibelh hi. “Hong bang ci thum ding cih natheih kei leh laibu tau tung aa laibu kawm ah om” cih lai amu hi.\nAmah zong thei nuam lua in laibu tau lam ah atai phei pah hi. Laibu tawh akitep lai dal khat amu hi. “Anung aa laigual nih aging khia in sim in” ci in kigelh hi. Amah zong alai dal ii nunglam a en hi. TV sung aa kilak advertisement khat aa kammal khat amu hi. “Kha sim numei te lungham hun aom pen numei te ngeina hi.”\nTua advertisement laisim in anuih aza hi. Sun thapai aa alungkim lohna teng, kal khat sung khawng hong nuak ning acih angaihsutna te zong hong bei hi.\nAkhut akhe silin lumding in hong kitawi hi. Alang lam ngat in a ihmu alawmpa them zong a hem et kha kei hi. A ihmut ma aa laisim azong satna hangin asimsa laibu sim zom ding in hong kithawi hi. Laibu kawmpan laidal khat hong kia hi.\n“Nang zong nalungnop lohding hong thei mah ing. Kei zong kingaih sutphat huai mah ing. Ka mawhna nong zon laitak ih gal ah kalawmte ka gal muh lian hi. Kei zilel ci aa hong ciamnuih nading uh lampi azon laitak uh ahihciang aa. Ei akinial hipeuh mahlo hi hang. Pasal hisam hiveng… inn ah kazi bangzah in ka ngai aa ka kihtak phialzong apua lam aa mite mai ah maipha ngah nuam hi veng. Zite in ih thu hong manding cihpen pasal khempeuh ilung gulh tek hi ven.”\nTua lai asimkhit ciang akhialh lam akiphawk kik hi. Amah aval lam akiphawk kik hi. Alungnuam lolua in alanglam anga apasal ama lamah ahei phei leh amai ah laikhat anakibelh amu hi. Tua lai tung ah “Hong nam in” ci … 🙂 Peter Suumpi (Zingsol/ iBook.idv.tw\nPrevious: 13.9.2014 Tuni leitung thuthang pawlkhat te\nNext: ZAM pan dahpih pulakna: Dr. Mercy Man Khan Niang


url: =Vanleng tawh akipuaksawm Sazukki leh Sazuksa pawlkhat Airport ah kiman :: ZOMI DAILY\nposted on 17 May 2017 at 8:45 pm Lomkholna: Malaysia, News, Sawltak, World\nMalaysia, Sabah State sung aom Sandakan Airport ah zanni in sasial pawlkhat vanleng tawh akipuaksawm kimankhia cih NST pan kiza hi. Sabah panin Peninsular Malaysia zuanin alengding Air Cargo ah akipuaksawm ahihi.\nZanni Tuesday nitaklam 4:05pm hunpawl in Sandakan Airport ah thunei te’n Box khat avelcian uhciang in asungah sazuk’ ki “Deer Horn” alutawh akithuahlai 2 leh sazuk’ sa “Deer Meat” pawlkhat mukhia uh cihi.\nSazuksa pen agihna akigawm in Kg 11 bang phading kici hi.\nSandakan Wildlife Department officer Hussien Muin in hihvaitawh kisai in tuni Wednesday ni in agenkhiatna ah hih sasial akhakkhia “Sender of the Cargo” pen kithei ahih manin, tuni in thusitding in kisam cihi.\nGamsa “Wildlife Meat” pen phalna omlo illegal export abawlsawmna hangin thu kisit in, Statement kila cihi.\nRelated: Malaysia, Sabah vanzuakna saimai ah Sokval gul khat kiman ~ ZD\n“Wildlife Conservation Enactment 1997” thukhun tawh kizui in gamsa khatpeuhpeuh pen phalna omlo in ki mawkpuak theilo hi. Tuabang in apuasim teitei tepen liausum RM50,000 ahih keileh thong kum 3 bang ki kiasak theihi. Liausum leh thongdaan anih inzong ki piathei hi. ZD Sawltak #zomidaily\nPrevious: Johor Bahru ah Toyota mawtaw nih kiphukha, mi 2 si in adang mi 2 liam\nNext: China ah lingpak namkhat “Aung San Suu Kyi Rose” ci’n min kitamsak